
PRIEKŠVĀRDS. 


Priecīgi apsveicamas ir latviešu balsis, kuyas nesen sāku¬ 
šas saukt pēc sava etniski-loģiska stila. Tā sauc 
ikkatra tauta, kad tā iegūst neatkarību un grib savā turpmākā 
dzīvē pasargāties no kroplas ārišķības. Pēc stila 
pašlaik arī meklē mūsu estetiķi un mākslinieki nevien mākslā, 
bet arī citās dzīves formās. Meklētājos pamodusēs laimīga no¬ 
jauta, kura pauž, ka latviešu atdzimstošā māksla drīkst 
gan izvairīties no vakareiropas dekorativiem stiliem savas 
pašas īpatnības labad. 

Žēl, ka latviešu dekorativo formu uzmeklēšana un atjau¬ 
nošana atmetusēs dažos grūti novēršamos kavēkļos No vienas 
puses — bojā aizgājušas pārāk daudzas senkulturas liecības, 
bet atlikušās arķeoloģija un etnogrāfijā nav paspējušas apkopt. 
No otras puses — šīsdienas eiropejiski noskaņotam pilsonim ir 
grūti iejusties taīs mākslas formās, kuras kādreiz daudzināja 
latviešu senaizmirstos pasaules uzskatus. Tā nākas grūti grīst 
tiltus pāri tagadnei, lai savienotu pagātnes tradicijas ar nākot¬ 
nes izredzēm. 

Tomēr, ne brīdi nešaubīdamies, ka šie trūkumi kādreiz 
dzisīs un sirsnīgās pūles šādā darba laukā gūs gaidītos panāku¬ 
mus, es nododu atklātībai šo savu nelielo darbu. Viņš sākumā 
bij uzmests daudz plašāks un ietvēra arī salīdzinasanas labad 
igauņu, lībju un leišu ornamentu; bet gluži saimniecisku apstākļu 
dēļ to nācās sašaurināt, atmetot arī daudzos ilustrējumus. Mani 
tomēr nepamet cerības, ka šis darbs nepaliks vienīgais mēģinā¬ 
jums sakārtot sajaukto un nesaprasto latviešu ornamentu, bet 
gana rāsies pētnieki, kas ar daudz lielāku noteiktību, apgaismos 
viņa krēslas puses. Mans gandarījums būtu, ja drīzi vien 
audzinātājs, etnogrāfs un mākslinieks, sniegtu viens otram 
rokas, lai kopīgā darbā dziļāk un stiprāk ievirzītu dzīvē to, ko 
nepagūtu šis konspektivais apcerējums. 

Es centos šaī rakstā izteikties vienkārši un saprotami, netik- 
daudz bīdamies pret zinātni noziegties, kā pret bijušo un turp- 









māko mākslu. Tie varbūtējie zinātniskie labojumi, kuj-us ienesis 
rosīgā rītdiena šai apcerējumā izteiktajās domās, negrozīs tomēr 
stila formelo pusi, bet gan iznīdēs neskaidras vietas 
viņas līdzšinējā attīstībā. Uzņemoties šo darbu, mani vadīja 
ticība latviešu stila renesansei un es eentos 
zilēt šās renesanses pazīmes 

Ernests Brastiņš. 


1922. g. novembri. 
























Vārdi ornaments, ornamentika, ornamen¬ 
ta c i j a un tamlīdzīgi, ir atvasināti no latiņu vārda o r n a r e, 
kas apzīmē to pašu jēdzienu, ko latv. greznot vai vāc. 
schmūcken Reizē ar latiņu kulturu, šie vārdi ieviesušie* 
eiropas tautu valodās uz visiem laikiem un iespraukušies ari 
latviešu terminoloģijā, kaut gan latviešu valodai pašai netrūkst 
vārda šiem jēdzieniem. Tomēr, ērtības un skaidrības labad 
minētie svešvārdi nav atmetami un šai apcerējumā tiks lietoti 
pamīšus latviskajiem. 

Latviešu vārds, kurš kādreiz visbiežāk ticis lietots orna¬ 
menta nozīmē, ir r a k s t s un sakarā ar to ari rakstīt, 
rakstīšana, rakstītāja. Daiņas simtām reižu min 
šos vārdus, kuri, redzams, stāvējuši sakaros ar kādu godā¬ 
jamu darbu: 

„Kam, māsiņa, tu rakstīji 
Savas baltas villainītes ?“ 

— Tas, brālīti, mans godiņš, 
kā es biju rakstītāja. 7431. 

Jaunākā laikā šiem vārdiem pieklīdis kāds cits jēdziens, 
kas kādreiz piederējis vārdiem skrīvēt, skivelis un 
kura cēloņi stāv sakaros ar latiņu s k r i b e r e. Šāda valod¬ 
nieciska pārmaiņa diemžēl nav palikusi bez pēdām, bet 
radījusi dažas apsmejamas parādības pašreizējā ornamenta 
izpratnē. Tā etnogrāfiskā muzejā Rīgā, uz kāda priekšauta 
stāv rakstīts šā vārda modernā nozīmē 

„Zala dzilna, melna čūska caur akmeni diegu vilka; 

Es izvilku kunga prātu pa matiņu galiņiem.“ 

Tomēr senās un tagadējās rakstīšanas būtībā pastāv zināma 
līdzība, kura turpmāk noskaidrosies. 

Senāk latvieši ar rakstu jeb ornamentu izrotāja ikvienu 
lietu, vai ari pašas lietas pamatveidā ielika ornamentalu mo* 
tivu. Ari tagad vajadzība rotāties un rotāt nav gluži izzudusi, 
kaut gan tas notiek šaurākos apmēros, kā senāk. Ornamentu 
piekopj galvenā kārtā amatnieki, radīdami tā saukto 1 i e- 
tiško mākslu. 















Kā māksla, ornaments ir sastopams ikvienā tautā un pa¬ 
rasti to aplūko kopā ar šo tautu mākslas vēsturi. Tomēr 
par patstāvīgu ziniskas pētīšanas priekšmetu tas tapis tikai 
nesen. Vēl dažus gadu desm’tus atpakaļ nebija mēģināts 
pietiekoši noskaidrot nedz ornamenta izcelšanās iemeslus, nedz 
arī atsevišķu elementu izveidošanos un nozīmi dažādās tautās 
un laikmetos. Nav apgalvojams, ka jau tagad būtu iegūta ga¬ 
līga skaidrība ornamenta jautājumos, tomēr daudz kas jau top 
citādi uzlūkots un izprasts, nekā senāk* Kā galvenais orna¬ 
menta pētīšanas traucējums minami palīgzinātņu trūcīgie mate¬ 
riāli un neizkoptās pētīšanas metodes. Tomēr uzplaukstot tādām 
jaunām zinātnēm, kā arķeoloģijai un etnoloģijai, ornamentika 
daudz ko ieguvusi savā labā. 

Jaunuzplaukušo zinātņu ierosināti, kulturelo zemju ļaudis 
rosīgi sāka celt muzejus, kufos krāt un glabāt dažādu tautu un 
laikmetu kulturelās vērtības. Tā pamazām uzkrājās pētīšanai 
nepieciešamie materiāli un radās iespēja salīdzināt dažādu tautu 
ornamentu līdzīgi valodai un mitoloģijai. 

Latviešu etnogrāfisko mantu krāšanai sāka piegriest 
vērību tikai ap 1896. gadu, kad Rīgā pa X. arķeoloģiskā kon- 
gressa laiku sarīkoja latviešu etnogrāfisko izstādi. Līdz tam 
laikam, ar niecīgiem izņēmumiem, visa latviešu ornamentalā 
māksla bija pamesta Dieva ziņā. Šai izstādei savāktie priekš¬ 
meti pašlaik ir novietoti valsts Etnogrāfiskā muzejā Rīgā, un ir 
pats lielākais latviešu lietišķās mākslas krājums, kurš vēl arvienu 
tiek papildināts. Mazāki krājumi atrodas Jelgavas muzejā, 
Jēkabpilī, Pēterpils muzejos, Helzingforsas un arī privātās ko¬ 
lekcijās. Sie ornamentalā ziņā gaužam interesantie krājumi 
diemžēl vēl nav visā pilnībā pieejami un trūkst arī šo materiālu 
apraksti. Tik pat maz apkopti un apstrādāti šai ziņā ir latviešu 
bagātie arķeoloģiskie atradumi, kuriem ir liela nozīme orna¬ 
menta vēsturē. 

Šodien par latviešu ornamentu var runāt kā par kaut ko 
senbijušu, jo visumā tas tautā vairs netiek piekopts un daļa 
mākslinieeku to skaita par mazvērtīgu „zemnieku mākslu.“ Aiz 
šiem un daudz citiem iemesliem īstais latviešu raksts ir pilnīgi 
aizmirsies, tāpat kā daiņas, teikas un māņi. Iztrūkumu aizvieto 
no vakareiropas ievazātas dekorativas formas un stili. Tikai 
pašā pēdējā laikā, sakarā ar pēdējo gadu notikumiem latviešos 
pamazam rodas vēlēšanās uzmeklēt savu aizmirsto rakstu, lai 
kādreiz nākotnē varētu lepoties ar īpatnēju nacio¬ 
nālu mākslu. 

Dažās sveštautas šāda atmoda jau agrāk pārdzīvota un 
savā laikā tur bija latviešiem lidzjgs stāvoklis mākslās. Tautas, 
kurām trūka savas lietišķās formas, nekautrējās tās radīt 
māksligi, lai tikai izvairītos no „vēsturīgo stilu" nodeldētām 
formām. Sava paša stila jaunradišanāi tika izmantotas visas, 
kaut ari niecīgākās senātnes tradicijas un parašas. Tā tas piem. 
bijis ar tagadējo Jaunsomtf" stilu, kurā celtas daiļas ēkas ne- 
vien Somijā, bet ari Rīgā. Ari Vācijas jaunākie stili ir uz¬ 
skatami par apzinīgi radītiem un skaitāmi par mākslinieka, 
kritiķa, zinātnieka un skolotāja kopēju nopelnu. Zinātne tur 
pētīja ornamentalo mākslu no formelās puses, māksla tos dau¬ 
dzināja, kritika centās norādīt īstos ceļus, bet skolotājs — 
ieaudzināt tautā šo formu izprašanu. Tika izstrādātas ornamenta 
apmācīšanas metodes, kurām skolas netaupīja nekādus mācības 
līdzekļus. Šādam rosīgam darbam, protams, netrūka arī gaidīto 
seku, kuras pazīst un apbrīno visa civilizētā pasaule. 

Latviešu ornamenta seno formu pētīšanu līdz šim trau¬ 
cējuši tie paši iemesli, kas vēl nav gluži izskausti arī citās 
tautās. Bez tam šā ornamenta pētnieks reti kad ir bijis māksli¬ 
nieks, bet māksliniekam bieži vien ir aptrūkusi pētniekam ne¬ 
pieciešamā erudicija. Tomēr iepazīšanās ar latviešu ornamenta 
būtību viņa izprašanas nolūkos, ir tautā pašreiz dziļi vaja¬ 
dzīga, lai kādreiz varmācīgi pārtraukto stila attīstības ceļu, 
būtu iespējams apzinīgi ievirzit pareizā sliedē. Pareizi iz¬ 
prastam nacionālam ornamentam saskaņā ar modernās dzīves 
prasībām, ir loģiski jāpārveidojās un jāiekaro ari pārejās tēlo¬ 
tājas mākslas pakāpes, proti — plastisko, tektonisko un glez- 
niecisko. Tā rastos nevien īpatnēja lietišķa māksla, bet tiktu 
iespaidota ari „tirā māksla" kura savā dabīgā gaitā ceļas no 
ornamenti-lietišķiem pamatiem. Šādas plašas izredzes vilina 
uzņemties meklētāja lāstu ikvienu mākslinieciski noskaņotu cil¬ 
vēku atmetot svešo un uztiepto. 

Ir pienācis patiesi pats pēdējais laiks, atmest aizsprie¬ 
dumus, itkā latviešu ornaments nebūtu pētītāja vai mākslinieka 
uzcītības vērts. Gan stāsta, ka tam esot nabadzīgas formas un 
viņu īpatnība esot grūti saskatama, bet nav jāaizmirst, ka par 
nabadzību šeit tiek bieži saukta skaidrība kas dziļi mājo visā 
latviešu dabā un ir latvietim īpatnēja. Bet tām, dažādām tau¬ 
tām, kas sastāda cilvēci, ir tikai ļoti aprobežoti 
mākslas pirmelementi, kā celtnēs, tā ari ornamentā. Tomēr nav 
nevienas tik barbariskas tautas, kuras nevarētu uzrādit kaut 
kādus īpatnējus mākslas elementus. Šie mākslas elementi ir 

spējīgi nevien plaši uzplaukt un attīstīties, bet var pat iespaidot 
un pārveidot samērā augsti stāvošu civilizāciju mākslu. 
Bicances māksla ir viens no labākiem piemēriem šādai parā¬ 
dībai. Tā uzrakstāma kā mirušās Romas māksla, kas pārdzī¬ 
vodama savus imperatorus smēlās dzīvību taīs jaunās tautās ar 
kurām tā sastapās. Tā ieguva savus jaunos veidus tikai no 
jaunieplūdušiem ^barbarisko* zemju elementiem. Perzieši, slāvi, 
mongoļi un latiņu tautas ir ienesušas pa elementam šai varenā 
stilā, kurš no X.—XII. g. simteņam noteica Eiropas formas. 

Paviršība, ar kādu lielākā daļa latviešu mākslinieki izturē¬ 
jušies un izturas pret savām lietišķās mākslas formām ir pa 
daļai attaisnojama. Visi tie savu meistarību ieguvuši ārzemēs 
un turpat smēlušies arī savu māksliniecisko pārliecību. Grū*i 
tāpēc no tiem prasīt, lai viņi nevien zinātu, bet arī atzītu 
par piekopjamām, latviešu senās mākslas tradicijas. Nav jabrī- 
nas, ka techniski spējīgākie latviešu mākslinieki, lai izkļūtu no 
grūtībām, vienkārši noliedza jeb kādas tradicijas un piesviedās 
Vakar-Eiropas mākslu virzieniem. Labākā gadījumā no māksli¬ 
niekiem varēja dzirdēt domas, ka latvisks esot ikviens stils, 
kuru rupji izpildot. Par šādiem rupji izpildāmiem 
stiliem parasti tika ņemti klasiskie un renesanses. Tā radušies 
„latviskie“ saeimas nama un mākslinieku kluba iekārtojumi Rīgā. 

Protams, nemaz nerunājot par šādu spriedumu un darbu 
aplamību, jāatgādina, ka ar klasiskajiem Eiropas stiliem, ku¬ 
riem Vakar-Eiropas mākslā ir vēsturīgi-loģiski cēlušies, latvie¬ 
šiem nav gluži nekā kopēja nedz vēsturiski, nedz kultureli. 
Šos svešos stilus nepadara latviskus arī tie elementi, kuri šaī 
nolūkā pēdējā laikā tiek tur iesprausti. „Ozols u un ,,sau- 
lites/ tūdaļ zaudē latvisko izskatu nevien svešās apkārtnes dēļ, 
bet arī gluži neizprasta kompozicijas rakstura labad. 

Protams, ar to nav teikts, ka tagad atdzimstošam lat¬ 
viešu stilam vajadzētu būt gluži tādam, kāds tas bijis savā 
senākā uzplaukumā. To pie labākās gribas nemaz nevar pa¬ 
nākt, jo lietojamie priekšmeti ir citi; tas nav arī vajadzīgs. 
Kad Itālijā un Francijā XV. g. s. iesākās garīgas atmodas 
laikmets, arī māksla raisījās vaļā no tā sauc romāņu un gotu 
stila novalkātām formām. Tā kā māksliniekiem toreiz nebij 
vairs nekādu citu tautas uzglabātu mākslas formu, tie piegrie¬ 
zās senai romiešu mākslai, turēdami viņas paraugus par vie¬ 
nīgi īstiem un atdarināšanas cienīgiem. Un kaut gan torei¬ 
zējie mākslinieki domāja, ka viņu darinājumi ne ar ko neat¬ 
šķiras no romiešu slaveniem paraugiem, tad tomēr mākslas 

vēsturnieki nosauce tos par „renesanses stilu** un atrada arī 
svarīgas atšķirības pazīmes. Vēl reiz romas mākslas elementi 
tiek plaši izlietoti Francijā 19. g. s. sākumā radīdami tā sau¬ 
camo „Empire“ stilu. Abos gadījumos mākslinieki visā nopiet¬ 
nībā gribēja sniegt savai tautai, kurai par savu valodu un 
civilizāciju bij jāpateicas Romai, arī īstu romiešu mākslu. Pro¬ 
tams, tas nenotika, bet jaunradītās formas bij tomēr savam 
laikmetam raksturīgas un saistītas ar tiem pamatiem, kurus tauta 
atcerējās svarīgākos dzīves brīžos. 

Brīdis, kad jāpiemin senās tradicijas un formas, ir pienācis 
ari latviešiem. Viņu ornamentalās formas, kaut gan viegli uz¬ 
minamas, tomēr tās ir mīkla, kas prasa zināmu nopietnību lai 
tai tuvotos. Pēc senās ticības tam, kas mīklas minēdams nie¬ 
kojoties, (nepareizi minot) mēle izstiepjoties līdz zemei. Tas 
ir briesmīgs sods no kura jāizvairas nevien ornamentu aplū¬ 
kojot — bet arī to lietojot. 

Kā tas arī nebūtu, tomēr latviešu stilam ir radušies arī 
savi pārstāvji. Tie teic: Ja par tautu mēdzot saukt ļaudis, 
ku^us vieno kopēja valoda, tad par tautības noteicēju esot 
uzskaitāms arī ornaments. Līdzīgi tam, ka pasaulē neesot tautas, 
kurām nebūtu vairāk vai mazāk īpatnējas valodas, neesot arī 
nācijās bez ornamenta. Ornaments raksturojot tautu un kul- 
turu un latviešiem no sava ornamenta neesot jākaunoties. 














II. 

Kaut gan būtu lietderīgi uzkavēties pee latviešu mākslas 
dzīves trūkumiem, ciktāl tie aizkar ornamentu, tomēr nepiecie¬ 
šamāki ir brīdi apstāties aplūkojot tā saucamā ģeometralā orna¬ 
menta, pie kura skaitāms arī latviešu raksts, izcelšanās iemeslus. 
Nevarētu teikt, ka pētnieku starpā par šo jautājumu valdītu 
vienprātība. Teorijas un hipotēzēs pastāv daudz un dažādas, 
tomēr visbiežāk tās ir nepilnīgas vai pretrunīgas un reti kad 
atrisina aizķerto jautājumu. Gandrīz neviena no šām ornamenta 
izcelšanās teorijām neprot ornamentu ievietot pārējo 
mākslas nozaru vidū atrodot tām visām kopējus cēloņus. 
Vistuvāk šai prasībai piekļūst pazīstamā Būchera teorija, par 
mākslas ritmiskās būtības izcelšanos sakarā ar 
pirmatnējiem darba procesiem. Viņa vismaz norāda uz tās 
dziņas izcelšanos, kuru citi mākslas teorētiķi ņem kā 
ko neizskaidrojamu savu teoriju pamatošanai. Nožēlojami, ka 
pats Būchers šo savu uzskatu nav paplašinājis līdz ornamentam, 
kaut gan tas nemaz nenāktos grūti. So trūkumu vērā paturot 
ornamenta izcelšanos varētu zīmēt apmēram šādās kontūrās. 

Kultūrvēsture, arķeoloģijas pabalstīta, rāda Eiropas pirm- 
cilvēku ļoti zemā kultūras pakāpē. Nav ne mazāko liecību, 
ka Neaudertales tipa pirmcilvēks, kura dzīvošanu skaita no 
500.000 līdz vienam miljonam gadu atpakaļ, būtu jel drusku 
rotājies, vai piekopis kautko mākslai līdzīgu Gluži iztrūkst 
liecību par kādu kreļļu rindu, dzīvnieka veidojumu vai glezno¬ 
jumu, neraugoties uz to, ka viņa galvas kausa attiecīgu vietu 
izveidojums norāda uz attīstītu redzes spēju. Liekas, ka šeit 
darīšana ar cilvēku-kustoni, kurš atšķīries no pārējiem dzīvnie¬ 
kiem tikai ar to, ka tam ragu vai nagu vietā pašaizsardzības 
nolūkiem attīstījies kautkas līdzīgs prātam. Pacilus staigājot 
(cilēks, cilvēks) tas, domājams, rokām tvēris akmeņus un nūjas, 
lai aizstāvētos pret pārējiem dzīvniekiem, kas ikbrīdi varēja 
apdraudēt viņa dzīvību. Neuzminamiem gadu tūkstošiem aiz¬ 
tekot, šis laimīgais pašaizsardzības līdzeklis top veiklāks un 
pamazām varēja izveidoties par saprātu, ar kuru cilvēks 
top pārāks par visu citu dzīvo dabu. Tomēr ar saviem 
















„brāļiem“ dzīvniekiem tas vēl ilgi tura sevi radniecībā, ka to 
vēl šodien liecina tā saucamais totemisms pie dažām mūslaiku 
mežoņu ciltim. Totēms, kā zināms, ir kāds dzīvnieks vai priekš¬ 
mets, ar kuļfu kāda cilts tura sevi radniecībā un lieto viņa 

attēlojumus un zim- 
bolus. Šādus attēlus 
Eiropā pirmo reizi 
sniedz Francijas un 
Spānijas alu izrakumi 
no tā sauktā ledus 
laikmeta. Šo alu sie¬ 
nās sastopami sim¬ 
tiem zīmējumu, kas 
attēlo ziemeļu brie¬ 
žus, meža vēršus, 
mamontus un citus 
dzīvniekus, ar kubiem 
tālaika cilvēkam ir 
bijuse darīšana. Šie 
dzīvnieki attēloti arī 
uz kaula rīkiem un 
mīkstām akmeņu su¬ 
gām un attēlojumiem ir gluži naturāls raksturs, 
raksturs (1 zlm.) un viņu izpildījums liecinot, ka toreizējam 
cilvēkam esot bijusi laba novērotāja acs un veikla roka. Tas 
pilnīgi saskanot ar tālaika cilvēka-medinieka dzīvi un viņa primi- 
tiviem pasaules 
uzskatiem (Her- 
mann Klāatsch. 

Die Anfānge von 
Kunst und Reli- 
gion der Ur- 
menschheit. 

1913.). Neska¬ 
toties uz to, ka 
naturālos zīmē¬ 
jumos attēloti 
dzīvnieki ar 
laiku pārvēršas 

vienkāršās zīmēs jeb zimbolos (2. zlm.) ornamentu viņa īstajā 
nozīmē vecākā akmeņu laikmetā vēl nevar atrast, jo trūkst 
šo zīmju ornamentalas izlietošanas. Tā laikmeta cilvēkam 


1. zīm. 

Pirmvērša attēlojums izkrāsojot klints izciļņu*. Ala 
Font de Gaume Vēzeras ielejā. (Pēc H. Klaatsh.) 

2. zīm. 

Dzīvnieku vienkāršojumi no vēlā paleolita laikmeta iz 
Vakareiropas alām. (Pēc Breiļa.) 

ornaments vēl nav bijis vajadzīgs un šai ziņā tas vēl 
līdzinājies dzīvniekiem. 

Ornamentu kā tādu sniedz izrakumi, kas apzīmēti kā 
jaunākā akmeņu laikmeta ražojumi un darināti daudz vēlākā 
laikā. Ornaments tur sastopams uz podniecibas darbiem un 
dažādos apvidos tam dažāds veids. Iepriekšējā vecākā akmeņu 
laikmetu medinieku naturālā māksla tiek pilnīgi atmesta. Re¬ 
dzams, ka ir grozījušies garīgie pamati pašā cilvēkā un radījuši 
šo pārvērtību. Daži mākslas vēsturnieki, raugoties no tagad 
dominējošās naturālās mākslas viedokļa, ieraudzīdami šo vien¬ 
kāršo ģeometrisko liniju rindoju .»us, nosauca šo parādību par 
aizvēsturiskas mākslas pagrimšanu un sameklēja ari dažādus 
izskaidrojumus. (E. Balch, Die bildenden Kūnste der Erde. 
1921.). Domāja, ka Eiropā esot ieradusies kāda cita cilvēka 
cilts ar zemāku kulturu un atnesusi līdzi ģeometrisko orna¬ 
mentu. Citi turpretī nāca pie slēdziena, ka šai laikā cilvēks 
no medinieka staiguļa topot par zemkopi vai lopkopi un ka 
viņa roka no darba esot tapusi neveikla un nespējot vairs 


tik naturāli zīmēt (Švābe. Latv. vēsture.). Gandrīz visi tomēr 


šo pārmaiņu ved sakaros ar darbu, jo usturas iegūšana 
laudim vairojoties esot tapusi grūtāka (M. Hoerness). Tomēr 
visas šās domas nemaz neizskaidroja paša ornamenta kā orga¬ 
nizācijas vai konstrukcijas vajadzību un būtību, kura šai 
laikmetā pirmo reizi parādas un nepamet cilvēci vairs nekad. 
Tas bridis, kad cilvēks pirmo reizi sācis apjaust ģeometralo 
liniju kopojumu vai ari sajust to kā garīgu vai miesīgu 
vajadzību, tas liecina ka iesācies cits posms nevien cilvēka 
garīgā dzīvē, bet ari viņa saimnieciskos apstākļos. Ģeometra- 
lais traktējums nav stādams zeTāk par naturālo, bet gan uzska¬ 
tams kā dabīgas cilvēces attīstības parādltājs un attiecināms 
tam laikam, kad cilvēks iemācījies sistemātiski strādāt. 

Zinātnieki pētot fiziska darba būtību pirmatnējos ap¬ 
stākļos atraduši, ka ikviens darbs cenšoties tapt automā¬ 
tisks, t. i. atraisīties no apziņas līdzdarbības, lai tādā kārtā 


taptu vieglāks un panesamāks. Šeit esot iegulis fiziska darba 



ritmiskais sākums, no kura, kā zināms, iegūst savu ritmisko 
būtību vispirms pirmatnējās darba dziesmas, bet vēlāk arī visa 
sinkretiskā māksla. No pirmatnējā sinkretisma pētnieki 
savā laikā atvasināja mūzikas, dejas, dzejas un drāmās sākumus. 
Nepietiekoši tika uzsvērta tikai redzes mākslas — ornamenta 
ritmiskā konstrukcija, neskatoties uz to, ka ornamentu sakarā 
un ritmu jau sen minēja viens otrs ornamentalisis, protams ne- 







* s 




15 









domādams to uzskatīt kā cēloni. Par cēloni visbiežāk tika 
minēti tādi jēdzieni kā „mākslas dziņa", „darbības prieks", 
^rotaļāšanās tieksmes" u. c., kuru izcelšanos nemaz nemēģināja 
izskaidrot. Pēc mākslas materiālistu maldīgām mācībām pietika 
ar kādu no šādiem psicholoģijas piedēkļiem, techniku un ma¬ 
teriālu, lai izskaidrotu ikvienas mākslas formas izcelšanos. Par 
visām lietām ornamenta izcelšanos meklēja audumu un pinumu 
technikā, atrodotitkā caur nejaušu gadījumu meandru un citus plašā 
pasaulē izplatītos ornamenta elementus, piem uz akmeņa laik¬ 
meta māla traukiem esošos rakstus kāds pētnieks grib izskaidrot 
ar ģeniālu domu, ka kurvji esot podu priekšteči. M. Vervorns 
domā. ka arī ledus laikmeta mediniekiem esot bijis sevišķis 
prieks par skrambām, kas ceļoties kaulu zāģējot. Viņš esot 
šās švltras ņēmis, sakārtojis rindās, krustiņos, trijstūros un tā 
esot izcēlies ornaments (Die Anfange der Kunst M. Vervorn). 
Sis piemērs nav vienīgais, kas rāda, ka nepareiza metode var 
novest pie nepareiziem slēdzieniem. 

Ja nu pirmatnējā poēzijā, mūzikā un dejā kā galveno 
mākslas iezīmi uzsver ritumu kurš izpaudies laikā ar 
skaņas palīdzību ko baubiens jeb takts, vai arī pantmērs, tad 
zīmējoties uz ornamentu, ritums tur redzams izpaudies telpā 
kā grafiskās zīmes. Ornaments nekādā ziņā nav uzskatams kā 
kategorija, kas stāvētu ārpus vispārējiem pirmatnējās mākslas 
izcelšanās pamatlikumiem. Ja ritums ir vienādu vai lī¬ 
dzīgu iespaidu atkārtojums mūsu apziņā, tad orna¬ 
ments ir noteikts šādu iespaidu devējs neraugoties uz to, ka 
grafiskais ritms mazāk intensivi iedarbojas cilvēkā, nekā pla¬ 
stiskais un toniskais. Daiņas liecina, ka senātnē latviešu raksts 
ir ticis saprasts šādā nozīmē un nav šķirots no mākslām, kuru 
ritums izpaužas laikā: 

Sitiet bungas bāleliņi, 

Pūšiet daiļas stabulītes 

Cimdiem rakstus izadīju 

Bungu rakstus klausīdama. 24172. 

Ornaments jeb raksts tiek saukts vienā vārdā, neskatoties 
uz to, vai tas kā ritums izpaudies telpā vai laikā. 

Zviedz kumeļi dancodami, 

Skan zvārguļi rakstīdami 29845. 

Rakstā situ sprigulīti 

Sava tēva piedarbā u. t. t. 28778. 

Tā tad ornamenta parādīšanās liecina, ka cilvēks ir tapis 
ritmisks un nepanes neritmiskus, neorganizētus laukumus un 

skaņas. Tūkstošgadīgā darbā iegūtā un no paaudzes paaudzē 
iedzimtā rituma sajūta ir tapusi par galveno mākslas pa¬ 
matu un atver joprojām cilvēka garam un miesai baudījumus, 
neraugoties uz to, ka daudzi apstāklī ir nosvērušies par ļaunu 
rituma kultūrai. 

Šeit arī jāatzīstas, ka no ritmiskās mākslas izcelšanās vie¬ 
dokļa raugoties, neviens cits jēdziena apzīmējums arī nav klīdis 
tik tālus ceļus, lai tuvotos savam kautcik pareizam formulēju¬ 
mam, kā vārds māksla. Latviešos tas ir jauninājums un 
atvasināts pateicoties svešiem ierosinājumiem. Tikpat, cik ne¬ 
skaidras ir bijušas mākslas izcelšanās noteikšanas metodes tik 
pat pretrunīgi bijuši daudzie mākslas prātnieciskie formulējumi. 

Ieskatoties latviešu senās gara mantās, daudzas Eiropu 
mocošas neskaidrības mākslas jautājumos guva jaunu apgaismo¬ 
jumu. Tika izteikts uzskats, ka māksla, vispār ņemot, ir 
rituma konstruēšana ar kautkādiem 
līdzekļiem un pievesti arī dokumenti šāda formulējuma 
apliecināšai. (E. Brastiņš, Glezniecības pastardienas 1921.) 
Tomēr šādu formulējumu uzņēma pavēsi un pa daļai noraidīja 
(Švabe, ,,Ritums“ 1922.). Par laimi ārzemēs tai pašā laikā 
gluži neatkarīgi no latviešu materiāliem, paspēja izveidoties 
gluži līdzīgs uzskats. Tā Ludvigs Coellens proklamē: ,,Das 
Gesetz der Kunstform ist das Gesetz der reimlich-rhythmischen 
Organisierung." (Der Stil der bildenden Kunst 1921.) Tam 
tikai aizmirsies pievest pašas rituma sajūtas izcelšanās iemeslus, 
kup vedami sakarā ar pirmātnējiem darba procesiem. 

Ap mākslu, kā zināms, visvairāk nodarbojas mākslas 
vēsture. Jāsaka, ka ar jēdzieniem māksla tā līdz šim ir 
rīkojusies tīri empiriski. Novērodama pētāmā laikmeta mākslas 
ārējās formas, viņu dažādības pazīmes parasti ir nosaukusi par 
stiliem. Visi tradicionelie stili tā ir cēlušies. Patiesību 
sakot, mākslas vēsture reti kad ir zinājusi, kas ir stils un 
māksla savā dziļākā būtībā un tai trūkušas kaut cik pieņema¬ 
mas definacijas. Empinska mākslas aplūkošana un spriedelē¬ 
šana par mākslas stilu ārējām pazīmēm vien, nav zinātniska, 
bet gan deskriptiva. Šodien, kā zināms, tāda nedrīkstot būt 
neviena zinātne, tai jābūtot arī ģenētiskai. Pētijumiem 
par ornamentu un mākslu ir jābalstas no vienas puses uz 
principu, no otras — uz analizi. Eiropas domātāji tādēļ māklas 
teorijās ceļ da^dz ko jaunu, pielietojot negrozīgus principus, 
lai paglābtu stilu vēstures no empirisko uzskatu nedrošības. 
Protams, šeit nav īstā vieta dažādo šaī darbā darīto mēģinā- 

jumu iztirzāšanai. Nevar neatzīmēt tikai to, ka arī tie, kas 
mēģināja pamatoties uz psicholoģiju, ne vienmēr varēja uz šās 
platformas noturēties, negrimdami dziļāk, lai balstītos uz kaut 
ko citu. Nepietika ar psicholoģiju vien, kad nācās izskaidrot 
dažu laikmetu ornamentalo stilu izcelšānos un būtību. 

Tikai pašā jaunākā laikā ir izcēlusies doma, ka ikviena 
māksla ir fizioloģiski noteicama un ka ikviens stils 
ir sava laikmeta pasaules uzskata iz¬ 
paudums. Sī doma ir tā, kas padarīja Eiropā valdošas 
mākslas zinātnes pārāk nezinātniskas un kas spieda pārvērtēt 
līdzšinējos uzskatus. Aug augumā pārliecība, ka bez teorētiskas 
skaidrības, nav aplūkojams arī latviešu raksts. Cik tāļ to 
izdosies sasniegt analizējot pastāvošo Ornamentu, rādīs turp¬ 
mākās lappuses. 






18 


/ 

















Ornaments, kā jau teikts, ritmiski sakārto, atkārto vai pa¬ 
kārto atsevišķas grafiskas zīmes vai to kombinācijās. Cēlons 
šai parādībai mājo cilvēka fizioloģiskā būtībā un to izskaidro 
zinātne. Šai vietā nevien ornaments, bet ari visa pārējā māksla 
gūst zinātnisku pamatu zem kājām. Tomēr tad, kad jārunā par 
vienu vai otru mākslas stilu tad nepietiek ar rituma 
dziņu vien, lai noteiktu stila būtību. Nākas ari izskaidrot, 
kas noteic to grafisko elementu izvēli, kufu pēc tam ņem 
savā rīcībā ritums. Varētu domāt, ka ornamenta radīšanai tiek 
ņemta ikviena prātā ienākusē forma vai ari kaut kāds dabas 
paraugs, kā tas notiek tagadējās mākslas un skolas praksē. 
Tomēr novērojumi rāda, ka Eiropas civilizācijās neaizkārtām 
tautām ir citāds princips un tās lieto sava ornamenta kon¬ 
struēšanai stingri izmeklētus elementus. Šo elementu skaits 
parasti ir loti šaurs, neraugoties uz to, ka apkārtne varētu tām 
sniegt daudz un dažādus ierosinājumus, no kubiem būtu vei¬ 
dojams ritmisks mākslas darbs. Ši elementu Izvēle ir tā, kas 
noteic ikviena stila robežas un pazīmes. 

Mākslas zinātnes, atmezdamas empiriskas metodes un bal¬ 
stīdamās uz nopietniem pētījumiem, nākušas pie slēdzieniem, ka 
ikviena īpatnēja stila elementu izvēle atkārajoties tikai no tā 
pasaules uzskata (Weltbegriff) kāds valdījis kādā 
zināmā laužu grupā vai kultūras stāvokli. Māksla savā ritmiskā 
jaunradlšanā nestāvot ārpus savā apkārtnē valdošiem ētiskiem 
centieniem un ticības, tāpat kā ikviena cita kulturēla darbība. 
Savā darbībā kaut gan katrs atsevišķs cilvēks esot brīvs, tomēr 
tas rīkojoties tais robežās, ku^as nosprauduse viņa sabiedriskas 
apkārtnes pārliecība. Viņš, citiem vārdiem, esot sava laikmeta 
un tautas vispārīgo pamatideju nesējs un ispaudējs. 

Pasaules uzskats un pasaules ēkas uzbūves izprašana savā 
vēsturīgā gaitā laiku pa laikam maiņas un līdz ar to, protams, 
grozās ari stila formelo elementu izvēle. Formas elementi ir 
pasaules uzskata redzamās zīmes jeb zimboli. Šeit 
ornaments tieši pieskanas „bilžu rakstam", kā jēgumu grafiskam 
apzīmējumam. Ikvienam kultūras periodam rodas nevien etiskie 
centieni saskaņā ar pasaules uzskatu, bet ari attiecīgi grafiskie 















zimboli un mākslinieciskas darbības mērķi. Ritums virza pret 
šiem mērķiem vispār izraudzītos formu elementus, kup realizē¬ 
damies izveidojas kādā tautas vai laikmeta stilā. 

Protams, ja runā par stilu plašākā nozīmē, tad zem tā 
saprot to likumīgo vienādību, kura pastāv it visās kāda laik¬ 
meta ētiskās formās — filozofijā, reliģijā, mākslā u. t. t. Sašau¬ 
rinātu stila jēgumu šeit lietosim izvēlētās tēmas vajadzībām — 
t. i. attiecinātu tikai uz latviešu ornamentu. Tomēr šā ierobe¬ 
žots stila jēdziens gluži neko nezaudē un var droši apgalvot, 
ka latviešu raksta formu konstitūcijā atspoguļojas senākā pa¬ 
saules uzskata uzbūve. 

Caur pasaules uzskatu ierobežotā ornamenta elementu 
izvēle un viņu savstarpējo attiecību komplekss raksturo kādas 
tautas vai laikmeta vispārējo seju jeb izskatu. Pēdējais uz¬ 
spiež savu zīmogu arī atsevišķa individa darinājumiem šai 
stilā, jo katrs atsevišķs ražojums ir tikai viena varbūtība no 
bezgalīgi daudzājām, kurā ikviena stila vispārējais izskats var 
iegūt savu veidu. Tas ir tikai viens paraugs, caur kuru stils 
gūst lokālu redzamo formu dažādību. 

Tā tad ikviena laikmeta pasaules uzskats, pārliecība vai 
ticība, kas galu galā ir viens un tas pats, un tā paša laikmeta 
stils, atbilst viens otram, ka noteicošais un noteiktais, kā bū¬ 
tība un tās zimbols. Sevišķi spilgti tas novērojams vecākās 
kultūras pakāpēs, kad nebija parasts melot, izlikties un lie¬ 
kuļot. Jaunākie stili ir bieži vien zaudējuši šo šķīstību un bez 
cermonijām izlieto svešus elementus, nejautādami, kur unkā tie 
cēlušies. Tur bieži vien grūti nākas peldot pa vēstures straumi 
uz augšu, ieraudzīt atsevišķu elementu pirmavotus. Tā pie¬ 
mēram raksturojot krievu ornamentu, kāds franču pētnieks 
(E. Viollet-le-Duc) pieved sastāvdaļu sekošu tabeli: 


Skutu el. 



Krievu el. 


Bicantiešu el. 


Āzijas el. 


Grieķu-heleņu el. 


Romas el. 

Protams, ka visām šim krievu mākslas sastāvdaļām savā 
dzimtenē ir bijuši cēloņi gluži atbilstoši pasaules uzskatam vai 
mitoloģijai. No pareizas šo sentautu pasaules uzskatu izpra¬ 
šanas tā tad ar! atkarājas pirmātnēja ornamenta elementu un 
to nozīmes atšifrēšana, kas grūtāk izdarāms jau vēlākos veido¬ 
jumos. Tomēr jāsaka, ka pašreiz modernais cilvēks stāv pie¬ 
tiekoši tālu no pirmajiem cilvēces jēgumiem par dievību, dzī¬ 
vību un nāvi, lai ne katru reizi varētu ar pārliecību runāt par 
vienu vai otru šo uzskatu izveidojumu redzamās zīmēs. Šeit 
top uzsvērts tikai pats princips, kurš nav grozāms ari tad, ja 
pirmie mēģinājumi atšifrēt latviešu ornamentu neizdotos. 

Pirmātnējo tautu pasaules uzskatam ir liels svars mito¬ 
loģijas un reliģijas izveidošanā, saprotot zem mitolo¬ 
ģijas māņus un teikas, bet zem reliģijas - cermo- 
nijas un formalitātes. Abas šās parādības ir cieši saistītas gan 
savā starpā, gan ari ar ornamentu. Mitoloģijas izcelšanos paš¬ 
laik izskaidro trijās galvenās teorijas : a n i m i s t i s k ā, ku¬ 
ras dibinātājs skaitas Tylors, preanimitiskā-mono- 
t e i z m a teorija, kuru izbīdīja Andrevs Langs un jaunākā 
burvības jeb maģijas teorija, kuru aizstāv vairākos 
rakstos K. Th. Preuss. Pēc Tylora teorijas vēlākās reliģijas pakā¬ 
pes dabas spēku dievināšana un viendievlbām ceļoties no pir- 
mātnējiem ticējumiem nemirstīgai cilvēka dvēselei. Andrevs 
Langs turpretī aizstāv ieskatus, itkā cilvēks vispirms esot ticējis 
vienam vienīgam debesu valdniekam. Pārējās reliģijas formas 
esot cēlušās vēlāk un uzskatamas kā deģenerativas. K. Th. 
Preuss savā grāmatā „Die geistige Kultur der Naturvolker" 
(1914) tura maģiju par pirmo reliģijas izcelšanās pamatu, no 
kura vēlāk izveidojoties ticība dievībām un dievam. 

Tomēr latviešu mitoloģijas un reliģijas izcelšanos nevar 
pielaikot nevienai no šām teorijām. To savā laikā jau uzsvēra 
prof. Šmidts (Latviešu mitoloģija). Latviešu mitoloģijā blakus 
gaismas kultam sastopamas veļu kulta atliekas un ari dažādas 
burvības un māņi Latviešu ornamentalo elementu kronoloģija 
drīzāk sakrīt ar tiem zinātniekiem, kuri atvasina reļiģijas attī¬ 
stību no dvēseļu kulta, kurš tikai vēlāk nonāk pie dabas pa¬ 
rādību dievināšanas. Pēc šiem uzskatiem saules, mēneša un 
zvaigžņu u. c. godināšana, kura mūsu mitoloģijā un reliģijā 
ieņem prāvu vietu, nav vecākais reliģijas veids, bet gan jaunāks 
izveidojums. 

Latviešu mitoloģija ir uzglabājusies labāk, kā jeb kuras 
citas Eiropas tautas mitoloģija. To ir nopietni apstrādājis prof. 

Šmids smeļoties materiālus dainās, teikās un māņos. Tai laikā, 
kad latviešiem uzmācās kristīgā ticība, viņi tic vienam vienīgam 
debess dievam jeb debess tēvam, kurš radījis pārējās mitiskās 
būtnes, kā sauli, mēnesi, zvaigznes, austru, pērkonu u. c. Cie¬ 
nītas tiek, tāpat kā daudz citās sentautās arī auglības un lik- 
tens deevības Tāpat sastopamas atliekas no seniem ūdens, 
dvēseļu, koku u. c. kultiem, jo jaunākās reliģijas formas parasti 
ietver sevī arī agrākos veidus. Ja vispār pieņemts uz reliģiju 
raudzīties, kā uz vajadzīgo ceremoniju izpildīšanu un dievību 
godināšanu, tad kā godināšanu jāuzlūko arī šo dievību zimbolu 
un vārdu daudzināšanu gan dziesmās, gan rakstā. Protams, ne 
vienmēr var runāt par šo zimbolu apzinīgu pielietošanu, jo lī¬ 
dzīgi visām citām cilvēces idejām ticība pamazām pārdzīvo 
dažādas stādijas, kurās iepriekšējo zimbolu nozīme aizmirstās. 
Tādās reizēs ornamentā šie zimboli dzīvo kā t r a d i c i o - 
n e 1 i, iemīļoti vai parasti elementi un tos raksta no parauga 
paraugā. 

Latviešu tagadējā ornamentā blakam dzīvo elementi, kas 
izcēlušies dažādā laikā zem dažādiem pasaules uzskatiem. Tie 
vecie elementi, kas pasaules uzskatam mainoties zaudējuši savu 
reliģiozo jēgu, turpina dzīvību kā svēts paraugs, kuru atkārto 
pēc iespējas neko negrozot. Tā dziņa, kura izcēlusies pēdējā 
laikā un kuru dēvē par oriģinalitātes meklēšanu, 
tā var dzīvot tikai tagadējā individuelā mākslā. Senāk to tik¬ 
pat kā nepazina, jo senie paraugi tad pārgrozījās lēnam, gadu 
simteņiem aiztekot, sargāti no reliģijas un tradicijām. 

Latviešu stilistisko elementu izprašanai tātad jāvelk para¬ 
lēlēs starp mitoloģiju un atlikušiem ornamentaliem materiāliem. 
JĶeroties pie šā darba sākumā ir tāds iespaids, it kā ieietum 
kādā tumšā pagrabā, kur neko nevar saredzēt. Tomēr vēlāk 
acs itkā pierod pie tumsas un sāk izšķirt priekšmetu grupas 
un kontūras. Beidzot daudz kas liekas skaidrs, kas sākumā 
bij grūti nojaušams. Aizvēsturei ir izdzisušas daudzas lapas 
puses, tomēr neraugoties uz šo drūmo apstākli, pašu galveno, 
cerams, izdosies noskārst. 

IV. 

Arķeoloģijai vēl nav izdevies konstatēt latviešu apdzī¬ 
votos apvidos kādas cilvēku darbības pēdas, kas sniegtos līdz 
vecākam akmeņa laikmetam, kujš Vakareiropā 
pazīstams ar savu gliptisko jeb griezumu mākslu. Ar krama 



3. zīm. 

Neolitiskas cilvēku figūras no Kuršu kā¬ 
pām. (Kafalauču muzejs.) 


4. zīm. 

Kaulā griesti neoletiski putnu tēli at¬ 
rasti Rii)u kalnā pie Burtnieku ezera 



3. zīm. 

Putna tēls no jaunākā dzelzs laikmeta. 
(Etn. Muz.) 



nažiem šai laikmetā tika apstrādāts gan kauls, gan ari mīkstas 
akmeņu sugas, izgriežot uz šiem materiāliem dzīvniekus un arī 
cilvēku, saskaņā ar toreizējiem cilvēka reliģioziem uzskatiem. 

Gluži noteikts Latvijā ir tikai jaunākais a k m e ņ a laik¬ 
mets, kurš pazīstams vispāri ar slīpētiem akmeņa ieročiem, 
izkoptu podniecību un savā ziņā pilnīgu garīgu kulturu. Cil¬ 
vēka figūras, kuras Francijā un c. zemēs atrod arī jaunajā ak¬ 
meņu laikmetā, Latvijā vēl nav uzietas. Tomēr tās varētu 
līdzināties Kuršu kāpās pie Svarcortes atrastajām neoli- 
tiskajā dzintarā griestām figūrām. Šās figūras pie¬ 
vestas 3. zīm., jo tās varētu interesēt mūsu tēlniecības cienī¬ 
tājus, nevien tamdēļ, ka jaunakā akmeņu laikmetā baltu pirm- 
tauta vēl neesot bijusi sadalījusies tagad pazīstamajās ciltīs, 
kā prūšos, leišos, latviešos, galindos u. c. un kā tās uzskatamas 
par mūsu senču darinājumiem, bet vēl jo vairāk tamdēļ, ka 
šeit griezumi īpatnēji izpildīti mums daudzinātā materiālā 
dzintarā. 

Jaunākais akmeņu laikmets Baltijā, pēc dažu pētnieku 
domām, sācies ap 2000. g. pr. Kr. un beidzies ap Kristus dzim¬ 
šanas laiku, dodams vietu vecākam dzelzs laikmetam. Tomēr 
noteikti uzstādīti šie skaitļi vēl nav. 

Pastāv domas, ka jaunakā akmeņu laikmetā tautas jau 
bijušas novietojušas savās tagadējās dzīves vietās un piederē¬ 
jušas tām pašām rāsām un ciltīm, kuras Eiropā sastop vēstu¬ 
riskais laikmets. (Prof. Dr, M. Hoernes.) Par ģermāņiem un 
skandināviešiem to apliecina Oskars Montelius, neraugoties uz 
visām kapeņu dažādībām šais zemēs (Kulturgeschichte Schwe- 
dens). Par latviešu brāļu cilti — senprūšiem, kura tagad jau 
pārvācota, nesen mirušais Karalauču univerzitātes prof. Becen- 
berģers izsakas: „Vai leišu-latviešu-prūšu cilts priekš 5000 
gadiem dzīvoja tikai austrumos no Kuršu jomas, jeb vai tā 
toreiz bija ieņēmusi jau arī citus apgabalus, kur tā vēlāk pie¬ 
mita, to nezinām. Bet tas gan man cieši zināms, ka šīs cilts 
priekšvēsturiskā attīstība, ciktāl tā Austrumu-Prūsijā norisinā¬ 
jusies, bija lielumā un visumā vienkopēja, un ka še līdz vācu 
ordeņa atnākšanai un, atrēķinot dienvidus un rietrumu robežu 
apgabalus, nav notikusi nekāda tautu sajauk¬ 
šanās." Nav nopietnu iemeslu tamlīdzīgus uzskatus neat¬ 
tiecināt arī uz tagadējo latviešu apdzīvotiem apvidiem un ne¬ 
domāt, kā Baltijas akmeņu laikmeta izveicīgie podnieki, ne¬ 
būtu bijuši rada tām ciltīm, kuras vēsture ierauga šaī zemē. 

No Latvijas akmeņu laikmeta visplašāk pazīstami Riņu 
kalna atradumi pie Burtnieku ezera, taī vietā, kur Salace iztek. 
Šeit pirmo reizi sastopami dzīvnieku attēlojumi kaulā 
izgriesti, kas uzskatami par vecākiem tēlniecības mēģinājumiem 

Latvijā. Riņa kalnu kaula griezumiem paraugos ņemts putns 
un tas sastopams tur vairāk variantos (4. zīm.). Putns ir tas 
apskaužamais dzīvnieks, kurš „gaisa vidū lidinā“ un tāpēc 
pirmātnējās tautās loti godāts. Putnus tās uzskata gan cilšu 
putnus (Stammesvogel), gan kā mirušo cilvēku dvēseļu mājokli, 
gan ari kā pašu dvēseli. Līdzīgi ticējumi uzglabājušies 
līdz šai pašai dienai latviešos. Tā Latviešu tautas teikās un 
pasakās VII. d. uzrakstits: „TiklIdz kā mirējs nomiris, vajagot 
attaisīt durvis uz mazu brītiņu vaļā, lai dvēsele varētu iziet 
ārā, jo dvēselei nepatīkot stāvēt ilgi pie dzīvajiem. Arā iz¬ 
gājusi dvēsele paliekot par putuu un aizlaižoties uz debesim 
(Uzr Dole. Tāpat arī Lazdonē, Kazdangā, Naudītē). „Dvē- 
sele mēdzot īpaši palikt par baltu, mazu balodīti, kurs tāds 
allaž esot redzēts no tās mājas ēkām izceļamies, kur nupat 
kāds nomiris." Tāpat skaistājā teikā par Alūksni, sadegušo 
karavīru dvēseles pārvēršas putnos, kuri neļauj vācu bruņinie¬ 
kiem celt savu pili nodedzinātās pils vietā. Ko dienu uzcel, 
to putni nakti nojauc. Ari Latvju daiņās daudzkārt piemin 
lakstīgalu, kas „nebija lakstīgala" un kuras citās vietās skaidri 
nosauktas par kāda piederīgā dvēseli. 

Putna tēli, kā dvēseļu piemiņa tiek lietoti ari vēlākā 
dzelzs laikmetā, kad cilvēks iemācas apstrādāt metālus. Tad 
attēli tiek nēsāti uz krūtim kā pakariņi, kas piekabināti dažā¬ 
dām vārgu (ķēžu) rotām (5. zīm.). Līdz vēsturlgam laikam 
tamlīdzīgi primitivi-naturali putna attēlojumi nokļūst ar „pūra 
lādēm*", tomēr izkropļoti no svešo stilu iespaidiem. 

Ornamentā tikko aplūkotais naturālais putna traktējums 
parasti neiekļūst, jo naturālisms ir pretīgs ornamenta dabai. 
Šādās reizēs ornaments izlieto attiecīgus zimbolus vai zīmes, 
kuras apzīmē vajadzīgo priekšmetu vai jēgumu. Tā tas tiek 
darīts daudzās mežoņu tautās, kuru kultura daudzējādā ziņā 
līdzinās Eiropas akmeņu laikmeta kultūrai. Kā visbiežāk lieto¬ 
jamais zimbols putna nozīmē bez šaubām uzskatama spalva. 
Saskaņā ar pirmatnējiem izteiksmes paņēmieniem, veselu priekš¬ 
metu varēja attēlot apzīmējot ar kādu raksturīgāko dalu. Ari 
burot pietika ar kādu noburamā cilvēka matu kušķi vai ap¬ 
ģērba dalu, lai tam kaitētu. Spalva ir vienīgi putnam rak¬ 
sturīgs piederums un pati par sevi, savā konstrukcijā loti orna- 
mentalas dabas. Savā naturālā izskatā tā parasti sastāv no 
slīpām jeb diagonālām sastāvdaļām, kuras var noderēt kā 
marpārgrorams ornamentals paraugs (6. zīm.). 

7. zīm. 8. zīm. 

Rokām taisīta trauka gabals no Riņu Māla trauka gabals no Arašu ezera 1 cm. 


kalna. (Domes muz.) 



9. zīm. 

Māla trauka gabals no Rasnopiles. 
(Pēc Rikova.) 


biezs. Raksts ar nagu iebadīts. 
(Etnogr. muz.) 



Māla trauka gabals no Riņu kalna. 
(Domes muz.) 



11. zīm. 



12. zīm. 


Iedzeltens poda gabals ar retu bedrīšu Māla trauka gabals ar bedrīšu rakstu 
nkstu un stūrainu profili Riņu k. no Riņu kalna. (Dom. m.) 

(Dom. muz.) 


* 

15. zim. 

Neolitiska raksta paraugs no Līčugala 
mājām. (Dom. m.) 


16. 2 īm. 

Skujots cimda raksts no Dikļu 
Muceniekiem. 


\\m\ 





17. zim. 

Kamanu raksts pēc Brotz'a (Rīgas 
pils. bibl.) 


18. zīm. 

Raksts uz dvieļa. (Etnogr. muz.) 


Tā tad, ja nu jaunākā Latvijas akmeņa laikmeta orna¬ 
mentā būtu meklējamas dvēseļu kulta pēdas, tad tam būtu 

jāizpaužas spalvai līdzīgā rakstā, tāpat kā daudzās 
citās, pirmtautās, kuras aiz kaut kādiem iemesliem godā putnus. 
(Dr. Emil Stephan, Sūdsekunst 907.). Patiesi, vienīgi šādā 
veidā blakus neolitiskajiem putna tēlojumiem kaulā, Riņu kalnā 
un visās citās Latvijas jaunākā akm. laikm. atradumu vietās var 
sastapt pirmo ornamentu (7. zīm.). Šis ornaments stūrgalvīgi 
atkārto spalvai līdzīgo rakstu uz rokām taisīto māla trauku 
atliekām. Šie veikli pagatavoto, brīvā gaisā apdedzināto 
trauku sienu vidi pildīti zvirgzdiem, kas trauku pasargājot 
no plaisašanas. Šāda veida zvirgzdoti trauki vēl tagad tiekot 
lietoti dažos Lietavas apvidos un tos saucot „Žvirgzdines“. 

Vecākiem neolitiskiem traukiem nav raksta un tie ir ļoti 
rupji un biezām sienām. Tomēr izrakumu vietu jaunākos slāņos 
jau parādas trauku sienās primitivs raksts kas iebadīts ar 
pirkstu (8. un 9. zlm.). Var jau būt, ka šaīs māla trauka ga¬ 
balos ar pirkstu iebadītās bedrītes neizpauž neko citu, kā tikai 
rituma jūtas, tāpat kā primitivā dziesmā. Pētījumi liecina ka 
mežoņtautas bieži vien nevar pateikt savu meldiju saturu, kuru 
tās dzied ritmiski strādājot. Viņu dziesmas pastāvām no neno¬ 
zīmīgām skaņām. Līdzīga parādība varētu būt ritumam izpau¬ 
žoties pirmatnējā ornamentā, kad noderīgās zīmes un zimboli 
vēl nebija izveidojušās. 

Labākajos akmeņa laikmeta podniecības ražojumos orna¬ 
ments sastopams iebadīts ar apaļu kociņu, vai arī skaliņu, kura 
gals izgraizīts robains. (10. zīm.). Šo trauku veselais izskats ir 
grūti noteicams, — atliekas tomēr rāda taisnas sānu sienas 
un oriģinelu malas profili. (11. zīm ). Trauku mala bieži vien 
izrakstīta ar to pašu spalvai līdzīgo rakstu. Trauks varētu 
izskatīties līdzīgs tāss vai kriju cibām, kādas lietojuši latvieši 
vēl vēsturīgā laikā. 

Latvijas akmeņa laikmeta raksta paraugi ir uzglabājušies 
simtiem, bet visūr tur pārsvarā ir slīpā strīpa. Bez labiem 
Riņu kalna paraugiem (12. un 13. zīm.) līdzīgs raksts redzams 
arī atradumos pie Zveinieku mājām Burtnieku ezera malā. Tu¬ 
rienes, trauka gabali ir rupjāks darbs, bet raksts ir parastais 
neolitiskais. Neolitiskie izrakumi Mūku kalnā pie Daugavas, 
Kokneses apkārtnē, rāda atliekas no ļoti plāniem un labi orna¬ 
mentētiem un veikli apstrādātiem traukiem, kuju profiļi līdzi¬ 
nājās Rinu kalnā atrastiem trauku gabalu profiliem. 

Sevišķi skaidrus bedrīšu raksta paraugus sniedz izrakumi 
pie Līčugala mājām Lubānes muižā, Aiviekstes tuvumā (15. zīm.). 


28 


















Līdzīga stila trauku paraugus varētu pievest vēl no Aiz¬ 
kraukles, Aražiem, Milzu kalna, u. c. vietām. Tie sastopami 
arī Pilskalnu vecākos kultūrslāņos. 

Bedrīšu raksts, kufā ornamentēti Latvijas neolitiskie trauki, 
ir izplatīti visā ZiernepEiropā sākot no Iedāņiem līdz Sibirijai. 
Dažādos apvidos tam ir dažāds stils, bet baltu cilšu apdzī¬ 
votos apgabalos raksturo spalvai vai skujai līdzīgs raksts. 
Šis raksts arī vēsturīgā laikā ir viens no plaši izplatītiem rak¬ 
stiem un tautas dziesmas to sauc par skuju. 

To lieto audumos un adījumos vēl tagad. Kaut gan 
egles skuju palaikam uzlūko kā mūžīgas dzīvošanas zimbolu, 
tad tomēr šādi pamatots tas ornamentā nevar iekļūt, jo stādu 
motivi nav parasti latviešu ornamentā un ieviesās tikai pēdējā 
gadu simtenī kā ozols un liepa. Nosaukums „skuju raksts" un 
„skujiņa" balstas tikai uz līdzību, tāpat kā daudzi citi latviešu 
raksta nosaukumi: tītaviņas, cūkastiņas, avenradži, apcirknīši 
u. t. t. Arī Vakar-Eiropas mākslā izplatītais akantusa orna¬ 
ments tiek saukts šaī vārdā tikai tāpēc, ka tas līdzinājās kādai 
nezālei ar šo vārdu. Tas "pats sakams par mums svešo 
„meandru", ku^š vārdu dabūjis no kādas līkločotas Āzijas 
upes, kāmēr viņa īstā izcelšanās ir Ķīnas pērkona kults. 

Kā tas arī nebūtu, skujotais raksts, kura pirmie paraugi 
sastopami Latvijas jaunākā akmeņu laikmetā, uzlūkojams kā 
latviešu rakstā iemīļots elements, blakus citiem ornamenta ele¬ 
mentiem. Kaut gan šāds raksts ir sastopams ari citās tautās 
un vaVēja tur pastāvīgi izcelties, tomēr tik plaši izlietots kā 
at viešu ornamentā, tas sastopams reti kur citur. Tāpat kā 
visi citi latviešu raksta elementi, arī skujotais raksts iegūst 
daiļus variantus. Tā Brotce savā rokrakstā pieved rakstītas 
kamanas, kura zīmēta arī skuja iekomponēta saulēs (17. zīm.). 
Šaī skujā ritmiski mijās plati un šauri skujotā raksta diago¬ 
nālie elementi. Starp daudziem variantiem atzīmējams Rīgas 
Etnogrāfiskā muzejā esošais sārtais raksts uz balta dvieļa 
(18. zīm.) un Paegļa kundzes priv. kolekcijā esošais cimdu 
raksts (19. zīm.). Šis raksts izpildīts baltās un rūsani pelēkos 
toņos un neparasti pārveidotiem elementiem. 

Plastiski veidots skujotais raksts ir iemīļots koku 
griezumos. Tā Zemgalē (Ezere) vēl tagad to sastop ragavu 
galdos rūpīgi iegriestus (20. zīm.). Tektoniski pielietots tas 
sastopams retāk, tomēr taīs apvidos, kur vecās celtņu tradi- 
cijas nav gluži iznīkušas, to var pa retumis vēl redzēt arī šaī 
mākslas pakāpē (21. zīm.). 

19. zīm. 

Skujots cimdu raksts. 


20. zīm. 

Ragavu galds no Zemgales. 



21. zīm. 

Svētbildes stabs no Alšvangas. 

V. 

Kaut gan Latvijā ir konstatēts labi izveidojies akmeņu 
laikmets, nav, tomēr, nekur vēl atrastas akmeņa laikmeta ka¬ 
penes. Turpretī Zviedrijā, Dānijā, Anglijā u. c. Eiropas zemēs 
tās plaši pazīstamas ar saviem vareniem akmeņu krāvumiem 
daz-dažādos veidos. Varbūt, ka Latvijā šaī laikā vēl bija 
spēkā vecum vecais pasaules uzskats, pāc kura mirušie nemaz 
nav tikuši aprakti. Vispār zināms, ka mirušo glabāšana pār¬ 
dzīvo trijās galvenās pakāpēs. Pirmajā gandrīz nemaz nav 
starpības starp dzīvi un nāvi. Ļaudis tic, ka mirušie turpina 
dzīvi gandrīz tikpat mierīgi, kā līdz miršanai un miroņi netiek 
aprakti vai sadedzināti. Apbēdīšanu vai aprakšanu var sastapt 
nākošo reliģiozo uzskatu attīstības pakāpē. Tur nāve tiek 
uzskatīta, kā kaut kas pārejošs un ļaudis tic miesas augšām¬ 
celšanai. Trešajā pakāpē mirušā — dvēsele tiek uzskatīta kā 
kautkas pilnīgi atsevišķs. Dvēsele pārdzīvo miesu un turpina 
dzīvi ēnu vai veļu veidā. Šai pakāpē parastākais apglabāšanas 
veids un mijušo sadedzināšana. 

27 . zlm. 23. zim. 

Ripu taisīts poda gabals no Ērgļu pils- Māla trauka fragments no Rezeknes 
kalna ar viļņotu rakstu. (Dom. muz.) Jaunavu kalnā. (Etnogr. muz.) 

Pirmajā pakāpē mežoņtautas savus mirušos uzglabā mājā, 
kāmēr tie izžūst. Tam ikdienas piedāvā ēst, kā dzīvam. 
Neērtības, kas ceļas mironi mājā uzglabājot, spiež to novietot 
tāļāk. Tā Jaungvinejas negritosi mirušos novieto uz sevišķa 
šim nolūkam ierīkota paaugstinājuma. Dajaki un kajani liek 
savus mirušus kokos. Novirzišanās no šiem pirmās pakāpes 
paņēmieniem novērojama ikvienā jūrmalu apdzīvojošā ciltī. 






















Tā timorlauti liek mironi laivā. Ja lietas grozās ap kādu 
augstas kārtas mirušo, tad tiekot gatavots skaists zārks laivas 
veidā. Dažos gadījumos mironi laižot ūdenī. Tā ticis ap¬ 
glabāts ar! Alariķis un tā vēl tagad darot dažas ciltis Amerikā 
(prof. Grant-Allens). 

Ir iemesli domāt, ka senatnē šāds paradums bijis latviešu 
apdzīvotos apvidos. Vārds „nāve" līdzinās latiņu „nāvis", kas 
nozīmē laivu, kuģi. Mūsu tagadējais laivas nosaukums ir aiz¬ 
ņemts no lībiešiem. Arī Kauguru torfu purvā skol. Baloža 
atrastai laiviņai prof. Virchovs piešķir rituālu nozīmi. Daiņās 
pārāk bieži min ūdenī mešanu, ūdenī lēkšanu, ūdenī laišanu. 
„ Laižos pate upītē, raudavīšu pulciņā . . ." 13234. „ Dzīrās 

mani sveši ļaudis stāvu laist ūdenī ..." 13703. Šūpoj māt, 
auklēj māt, nemet mani ūdenī" (3343, 3371). 

Varētu domāt ka kapeņu iztrūkums kurš ar maz izņē¬ 
mumiem, sniedzas līdz kristīgās ticības iespaidošanas laikam, 
liecina, ka mirušie būtu laisti ūdenī. Varbūt aiz šiem pašiem 
iemesliem Daugava un Venta tiek minētas kā dvēseļu upes. 

„Daugaviņa, mellupīte 
Klusu tek vakarā, 

Kā tā klusu netecēs 

Pilna dārgu dvēselīšu." 30710. 

Visas upes cauri jāju 
Daugaviņu nevarēju, 

Daugaviņu nevarēju 

Tā bij pillā dvēselīšu. 29628. 

Ar šo parašu varētu būt sakaros pie visām trim baltu 
tautām izplatītais ūdens kults ar savām dievibām Upes māti (30890), 
Ūdens māti (9549), Bangu māti (30865), Gaujas māti u. c. 

Šo apstākli varētu nepieminēt, ja latviešu ornamentā ne¬ 
būtu norādījumi uz zimbolisku ūdens attēlejumu rakstā. Tā 
daiņās daudzkārt skandina par kādu tīri ornamentalu upi: 

Sudrabiņa upe tek 
Zeltītiem burbuļiem, 

Sudrabs teķi tekamāji 
Zelts pa virsu līgojās. 31011. 

Līdz pusei Daugaviņa 
Sudrabā vizuļo; 

Iemetam zelta slotu 
Lai tā visa vizuļo. 30983. 

26. zīm. 



27. zīm. 

Austas jostas no Praulienes. (Et:j. muz.) 

Liku loku upe tek 
Zelta zirņa meklēdama, 
Zelta zirnis patecēja 
Zem sudraba čakār¬ 
nī š a. 30986. 

Sals dekorativajās 
daiņās minēto zelta slotu, 
zelta ziiņu, sudraba čakarņu 
u. c. teiksmaiņu atribūtu 
nozīme atrisināsies turp¬ 
mākās lappusēs. Pašreiz 
mums ir svarīgs daudzkārt 
minētais izteiciens Jīku- 
loku a , „līkloču“ ; „trīslī- 

kumi“ un tāmlīdzīgi. Viņš 

atgādina vēl tagad lietoto ūdens grafisko zīmi un formas (prof. 
Laube, Krāsu un formu loģika). Līkloču linija būtu uzlūko¬ 
jama ūdens nozīmē un latviešu rakstā lietota kopā ar dažādiem 
citiem raksta elementiem. Šāds motivs plaši izplatīts vēlākā 
vidienes jeb Daugaviešu ornamentā. 

Vispirmāk līkloču raksts ieraugam» dzelzs laikmeta kera¬ 
mikā. Šai laikmetā trauki tiek pagatavoti ar ripas palīdzību 
un tos raksturo Ziemeļ-Eiropas zemēs viļņotā linijā. Prof. 
Virchovs Ziemeļ-Vācijas izrakumos šo ornamentalo motivu 
dēvē s 1 ā v i s k u. Ripu veidotos traukos viļņotais jeb līkloču 
raksts ir viegli izpildāms techniskā ziņā. (22. zlm.). Vienkāršā 
viļņotā linija var vārieties tikai atkārtojoties divās vai vairāk 
rindās (23. un 24. zlm.). Šādi trauka gabali atrodami gan¬ 
drīz ikviena latviešu pilskalna jaunākos slāņos. Līkloču raksts 
izplatīts ari uz bronzas rotas lietām, kā rokas sprādzēm, 
saktām u. c. Jaunākā laikā vistīrākā veidā viļņoto rakstu 
uzglabājusi jūrmaliene. Apskatot 25. zlm. pievestu villaiņu 
rakstu nāk prātā daiņa, ku^ā iet runa par šūpuli, kas kārts 
triju triju bangu starpā (30741). 

Līkloču raksts parasti zaudē savu apaļisko veidu audumos 
un adījumos, tāpat kā visi citi ornamenta elementi, tomēr 
dažos piemēros tas arī audumos vēl uzglabājis apaļus stūrus, 
piem. austās jostās no Praulienes (27. zlm.). Kā tektonisks 
paraugs pievedama rakstīta laiva no Pērkones (28. zlm.). 

Līkloču raksts latviešu ornamentā tomēr nepārvēršas ne 

meandrā 5151515131 - ne arī „ bēgošā sunī a ^^^^'~ 


tāpat kā latviešu rakstam svešas ir spiralas linijas Tur 

kur līdzīgi motivi vienu otru reizi sastopami rakstā, tie uzska¬ 
tami kā svešs ievazājums. 

Līkloču raksts kā stūrainos tā apaļos paraugos uzlūko¬ 
jams kā viens no vecākiem latviešu raksta elementiem, kuju 
pielietojusi savā mākslā ari jaunākā tautas amatniecība. 
















VI. 




Ierodoties metāliem latviešu zemē, sevišķi bronzai, uz tiem 
var redzēt bez jau aplūkotiem raksta elementiem arī vēl citus, 
līdz tam laikam neredzētus zimbolus un zīmes. Arķeoloģiski 
atradumi pauž, ka šaī laikā ir mainījies iedzīvotāju pasaules 
uzskats, jo ieradušās dažāda veida kapenes un ugunskapi. Šaī 
laikmetā pirmo reizi rakstā sastopamies ar vēlāk plaši izplatītā 
gaismas kulta piekopšanu un visiem šā kulta 
atributem Senākās reliģiozās formas tomēr turpina dzīvot blakus 
jaunājam, kā tas vispār parasts reliģiju vēsturē. 

Domājams ka Latvijā reliģisko uzskatu pārveidošanās jau 
iesākusies akmens laikmeta beigās, kaut gan trūkst par to drošu 
ziņu. Zviedrijā un citās zemēs no šā laikmeta beigām ir uz¬ 
glabājušies kapenēs pirmie sau ] es kulta zimboli — rats, laiva 
un vesers (O. Montelius). Latviešu zemēs tikai pirmais no 
šiem atribūtiem gūst ornamentalu saules nozīmi kā zeltābols, 
zelta zīle u. c. 

Visvecāko gaismas kulta dievību Latviešu mitoloģijā uz¬ 
skata Debesis jeb Debesstēvu, sauktu arī par Dievu (jeb 
devēju arī dējēju) un viņā vecums sniedzas atpakaļ līdz indo¬ 
eiropiešu pirmtautai. Sis baltu tautu Dievs jeb Debesstēvs, pēc 
skaņām un nozīmes, esot rada nevien latiņu „deus" (dievs), bet 
arī sanskrita „Djāus pitā", kā arī grieķu un cittautu nosau¬ 
kumiem. Vārdu „dievs“ esot aizņēmušas arī somu valodas; 
somiski — taivas, igauniski — taevas, lībiski tāvas un nozī¬ 
mējot tur tikai debesis, no kam esot redzams, ka dabas 

parādības un 
viņu dievības, 
senāk parasti ap¬ 
zīmētas ar vienu 
vārdu. Vēl tagad 
kādā mīklā dievs zī¬ 
mējoties uz debesim 
„Spriks pie Dieva, 
spriņģis mežā, simt¬ 
kājis ezerā". (Zvaig- 

1) Augstākais dieva; 2 ) dieva sieva; 
3) 2 dievības lapu bilžu rakstā. 

zne, zaķis, vēzis) (Prof. P. Šmidts 
«Latviešu mitoloģija" 1918). No mūsu 
viedokļa izejot drīkstētu teikt, ka 
dabas parādība un viņas dievības 
parasti apzīmētas ari ar vienu zīmi, 
zimbolu vai ideogramu. Šis apstāklis 
palīdzētu šo zīmi atrast, kas tagad 
liekas, jau galīgi aizmirsta. 




30. zīm. 

Vienkārši pajumtu raksti no 
bronzas rotas lietām. 
(Etnogr. muz.) 



31. zīm. 

Pajumtu raksts apaļā traktējumā. (Jelg. muz.) 


Pati debess savā izskatā atgādina jumtu vai velvi. Teikā 
par ezi ari teikts, ka zeme, kad tā radusies, bijusi par lielu un 
negājuši zem debesim. No šā vērojams, ka debess jau sen 
tikusi uzlūkota kā patvērums vai pajums. Tais senos laikos, 
kad varēja celties jēgums par debesstēvu zemes un cilvēku pa- 
tvērēju, pirmās patvertnes, domājams, pie baltu tautām esot 
bijušas slietenes, vai ari stāvu koku nami, ku^us min ari tautu 
dziesmas. Tas apstāklis varētu analoģiski radīt ari debesu 



Raksts uz bronzas rokas sprādzes. 
(Etn. muz.) 



33. zīm. 

Raksts uz bronzas rokas sprādzes. 
(Etn. mur.) 

zimbolu šo pirmatnējo celtņu veidā. Lercha - Puškaiša 
sakrātās teikās vairāk vietās teikts, ka dievs mājojot mietu 
starpā. __ 



Kimacions no Teodorika mauzoleja. 
(Pēc. Saliņa.) 


Ornaments no Teodorika mauzoleja. 
(Pēc Saliņa.) 


Kopā saņemot debess jeb debesstēva zīme varētu būt 
trijstūra A vai pusloka veidā. Ar tamlīdzīgu ideogramu 
dievi tiek apzīmēti arī lapu un citu tautu bilžu rakstā (29. zīm.) 
jo viņu galvenā sastāvdaļa ir trijstūris. Šāds ornamentals trij¬ 
stūris visbiežāk ar kādu izrotājumu vidū vai virsū ir patiesi 
viens no plašāk izplatitiem elementiem latviešu rakstā 
(30., 31. zīm.) gan apaļi gan stūraini izveidots. 

Daiņās kopā ar šo elementu tiek minēti dieva dēli un tas 
tiek saukts gan par spārēm, gan par jumtu, gan arī par 
kaudzi. Cauri spārēm iet saule vai saules meita. 

Dieva dēli klēti cirta 
Zelta spāres spārēdami; 
Saules meita cauri gāja 
Kā lapiņa drebēdama. 33754. 

Dieva dēlis jumtu juma 
Zelta spāru spārodamis. 

Cauren tekā saules meitas 
Kā lapiņas drebēdamas. 33754. 

Kas varēja tā darīt, 

Jūfas vidū kaudzi mest. 

Tā darīja dieva dēls 
Saules meitu precēdams. 33819. 

Saīs dieva dēla spārētās pirtīs iet pēc citām dainām saule pēr¬ 
ties (33770). Uz šo varētu zīmēties tas apstāklis, ka šais trīs- 

stūros vidū parasti ievietots arī saules zimbols (32 , 33. zlm.) 
viens pats vai vairākos atkārtojumos. Vēl biežāki apaļa ripiņa 
viena vai vairāk tiek likta šā raksta elementa virspusē. Tādā 
gadījumā uz viņu varētu attiecināt Dieva atribūtu sētuvi, kā 
to daudzina daiņas : 



Dieviņš gāja rudzu sēt 
Ar sudraba sētuvīti. 27954. 
Dieviņš gāja laucīņā 
Ar zeltītu sētavīti. 27953. 

Mīļš Dieviņš miežus sēja 
Sudrabiņa sētuviņu. 28018. 

Kur tu esi mīļš dieviņi 
Ar sudraba sētuvīti. 28028. 

Protams, šeit minētā sētuve arī va¬ 
rētu būt tā pati saule, ku^ai tā jau daudz 
visādu nosaukumu. 


37. zim - Nav apgalvojams, ka aplūkojamais 

Izrakstīta rokas, sprādze. . . . , , , , ... . 

(Etn. muz!) dekoratīvais elements būtu sastopams tikai 

latviešu ornamentā. To sastop paretam 

arī citās Eiropas zemēs. Tā Teodorlķa mauzolejā, ku^š celts 

V. g. s. pēc Kristus, šo elementu redz izlietotu grieķisko ki- 

macionu vietā (34., 35. zīm.). Aiz 

tā iemesla šo barbarisko elementu 

mākslas vēsturnieki pierakstīja gotiem. 

Tikai jaunākā laikā viņa izcelšanos 

attiecina uz citām Ziemeļ - Eiropas 

zemēm. (Saliņ, altgermanische Thie- 

rornsmentik). 




38. zīm. 


Raksts no Annas muižas. 
(Etnogr. muz.) 


39. zīm. 

Cimdu raksts. (Rieksta kol.) 

Tik bagātos variantos, kādos šo ornamentalo elementu 
atrod latviešu ornamentikā, viņu nevar redzēt nekur citur 
(36. zīm.). Pārējās zemēs viņš parādas tikai savā nabadzīgākā 
veidā. Latviešu ornaments to lieto gan kopā ar skuju un līk¬ 
loču liniju (37. zīm) gan ar citiem elementiem. Bez bronzas 
priekšmetiem tas ieraugāms arī iekalts drēbēs ar bronzas gre- 
drentiņiem. Kā piemērs pievedams Etn. muz. esošoš Annas 
muižas izrakumus, kur šī „pajumte“, redzama oriģinelos vari¬ 
antos (38. zīm.). 

Gluži līdzīgs bronzas lietu „pajumtei,“ šis elements redzams 
arī dažos cimdu rakstos (39. zīm.). Kādā rakstā no Rieksta 
krājuma, šā elementa gredzeni, kas parasti atrodas virsū, telpu 
trūkuma dēl novietoti sānos un tā radies atkal jauns variants 



* 11 . &IU1. 

stūra un lodes jeb gredzena princips Bronsas adata apļ y ērba sa . 


viscauri izturēts un laimīgi atrisināts. 


sprauSanai. 


Jēgums par debesi pārgrozās zem kristīgās ticības iespaida 
un vēlākās daiņas piemin dievu kā būtni ar cilvēcīgām īpašībām. 
Zem šāda iespaida arī ornaments šur tur rāda 



veidošanos uz „cilvēcīgo“ pusi. 43. zīm. mums ^pazīstamais 
motivs itkā dabūjis rokas un galvu, atgādinādams antropomor- 
firētu dievu pie lapiem. Tomēr līdz tādam veidam, kādā dievs 
sastopams vēlākā grieķu mākslā, šeit vēl tālu. 


/ 





















No šā latviešu rakstā plaši izplatītā elementa šeit pievesti 
zīmējumos tikai nedaudzi paraugi. Etnogrāfisko un arheoloģisko 
lietu krājumos netrūkst vēl daudz un dažādu šā elementu va- 
rējumu un kombinējumu. Pašā pēdējā laikā, šķiet šim elementam 
piegriežam pārāk maz vērības, neraugoties uz to, ka viņš at¬ 
risina starp citu arī daudzus arķitektoniskus jautājumus. „ Pa¬ 
jumte," kā to sauc daži dekoratori, bez šaubām uzlūkojama, 
kā viens no galvenājiem latviešu stila klasiskā laikmeta ele¬ 
mentiem. 



Latviski kolonu pa.aug 5 . (Pēc 
doc. Kundzirja.) 



43. zim. 

Villaiņu raksts no Kurzemes. 
(Etn. muz.) 

VII. 

„Gandrīz pie visām tautām pasaulē atradīsim kādas liecības, 
ka debesis tiek uzskatītas par tēvu, zeme par māti. Tā ari 
pie indo-eiropiešu tautām mēs sastopam nevien debess vald¬ 
nieku jeb tēvu, bet ari kādu zemes valdnieci. Pēdējai tomēr 
pieder mazāka loma un viņas vietu ieņem nereti ari zemes 
dievi . . .* „PretI debess tēvam stāv zemes māte, kura vēlāk 
maz vairs izšķiras no veļu mātes . . „Vispārīgi var sacīt, ka 
zemes mātes loma ir palikusi ļoti niecīga un par tuvāku sakaru 
ar debess tēvu nav vairs uzglabājušās nekādas plašākas ziņas. 
Zemes mātes nozīmes ierobešošana būs jau iesākusies pirms 
kristīgiem laikiem, kad valdīšana par zemi būs pārgājusi veca 
Dieva ziņā . . .* „Par debess tēva sakaru ar zemes māti lie¬ 
cina tikai vairs sekoša mīkla: „augsts tēvs (debess), plata 
māte (zeme), traks dēls (laiks), akla meita (nakts). “ Prof 
P. Šmidts, Latviešu mitoloģija. 

No pievestiem citātiem izlobāms, ka blakus debess gra¬ 
fiskam apzīmējumam latviešu ornamentā varētu būt ari zemes 
zīme, kaut gan mazāk populārā. Ornamentalais „jumtiņš“ lat¬ 
viešu rakstā parasti balstās uz kādu g u 11 e k u s (horicontalu) 
švltru. Šī švltra jeb linija arī varētu būt tā, kas izteiktu gra¬ 
fiski jēdzienu „plats,“ kā tas norādīts pievestajā miklā. Uz 
šādu apzīmējumu pavedina ari arāja gājums: 

Es uzgāju ganīdama 
Tautu dēlu arumiņus: 

Divi vagi melFaruma 
Trešā balta ābuliga 27988. 

Ga^.os parasti tiek „uzieti“ visi citi dekorativie moiivi, jo 
ganu galvenais darbs bij nākamā pūrā rakstīšana un locīšana. 

Gultekus linija, ka ornamenta elements, savas vienkāršības 
dēl pielaiž pārāk maz variantu un tāpēc ari maz iemīļots no 
vēlākiem dekorētājiem. Šo varbūtējo zemes zimbolu var tikai 
atkārtot radot rindainu, svēdraiņu jeb strīpainu rakstu, kufš 
tik ļoti izplatits dažu apgabalu audumos ka devis pat nosau¬ 
kumu galvenam sieviešu apģērba gabalam rindu kam. 

Zeme (dzeme — dzemdētāja) jeb zemes māte uzskatama 
ka sievišķīgs pretstats debesstēvam. Sievišķīgas dievības ir sa¬ 
stopamas pie daudzām tautām un tāda vēl ir latviešiem pazī¬ 
stamā likteņa dieviete Laima. „Tautas dziesmu Dievam jeb 
Debesstēvam līdz ar Laimu pieder tagad svarīgāka loma lat¬ 
viešu tautas tradicijās. Pie citām tautām turpretī likteņa die¬ 
vības tiek mazāk daudzinātas. Ari vecās kronikās trūkst ziņu, 
ka Laima būtu viena no lielākām latviešu dievietēm. Tāpat 
ari pie leišiem Laimai ir daudz mazāka nozīme, nekā mūsu 
tautas dziesmu Laimai. Pēc tam nu varam vērot, ka Laimas 
kults pie latviešiem būs attīstījies sevišķi vēl vēsturlgā laikā. 
Šādam novērojumam ir ari savs svarīgs iemeslis. Vidus laikos 
jumprava Mārija, kā zināms, tika turēta par sieviešu patroni. 
Tāda nozīme ir arī mūsu tautas dziesmu Mārai. Pēdējā atkal 
visos sīkumos līdzinās Laimai, tā kā starpība starp abām tagad 
nav viegli novērojama" (P. Smidts, Latv. mit.). 

Šis citējums pievests lai redzētu, kurp meklējama zemes 
kulta tālākā nosvēršanās un paliekas no varbūtējiem grafiskiem 
apzīmējumiem. Tapa redzams, ka tas stāv sakaros ar Laimas 
kultu, ku^a kopā 8r Dēklu un Kārtu palīdz piedzimt dzīvībai 
un liek cilvēka mūžu. 

„ Pēc tautas māņiem Laima mitusi pie istabas sliekšņa... 
Kad istabu slaukot smiltis atstāj paslieksnē, tad Laimes māte 
nevar tikt iekšā . . . Kad saslaucītos mēslus izsviež par slieksni 
pāri, tad Laimes* mātei aizber acis (Jelg rakst krāj. II. 84. lp.). 
w Pār slieksni neko nevar dot, jo tad devējs nožņaudz savu 
Laimi, kas guļ apakš sliekšņa . . . Kad uz sliekšņa cērt žaga¬ 
rus, tad Laime atstāsies . . . (jeb) Pūķis aiznesis Laimi . . . Kad 
uz sliekšņa cērt ar asu cirvi, tad Laimes mātei nocērt galvu 
(R. L. B. Z. K rakstu krāj. 6. 61. lp.). Māra šādā lomā netiek 
minēta 14 . (P. Šmidts. Latv Mit.). 

Tā tad redzams, ka sievišķības patrone ir saistīta kopā 
ar savu atribūtu slieksni. Slieksnis ir vienmēr gul teķus 
virziens un šai ziņā līdzīgs zemes grafiskam attēlam. No 
citiem Laimas atribūtiem tautas tradicijās tiek biežāk minēta 
ari peramā slota (1101, 1268), bet Dēklai (ari Laimai) 
žagars, kuru tā met upē, slīkstošos glābjot. 

Tik upē nenoslīka 
Mans raženis augumiņis, 

Kaut Dēklite nemetusi 
Žuburainu žagariņu. 31021. 

Sakarā ar šādiem pārspriedumiem, sievišķie zimboli būtu 
jāmeklē intimākos sieviešu apģērba piederumos. Aplūkojot 
prievīšu rakstus, viņos uzkrīt daudzkārt atkārtotais, maz 
variētais motivs — dažas horicontalas linijas ar slo¬ 
tiņu virsū (44. zīm), kuru tādēļ varētu pierakstīt Laimai. 
Šais prievietiņu rakstos slotiņa visbiežāk mijās ar kādu zīmi, 
līdzīgu burtam W, kurai jābūt saistītai savā nozīmē ar šo 
elementu grupu. Tai būtu šāds izskaidrojums. 

Ar jēdzienu par zemi, sievieti un 
radīšanu vispār, stāv sakaros jēdziens par 
auglību. Latviešu auglības zimbols ir 
divžuburu vārpa, saukta „jumis“. 

Jumu - jumu vārpas auga, 

Jumī jauni cilvēciņi; 

Dancos mani kumeliņi 
Kad es braukšu precībās. 28537. 

Akmiņotu zemi aru 
Ar tērauda kumeliņu 
Tur uzauga duj vārpiņas 
Viena salma galiņā 27916. 

Kūlāmi, kūlāmi — apkūlāmi — 

Palika rudzīšu duj vārpiņas, 

Kūlāmi, kūlāmi — apkūlāmi — 

Palika pūrīšuduj vārpiņas u.t.t. 28919. 

„Šāda divžuburu vārpa noderējusi par bagātības un laimes 
zīmi nevien pie latviešiem, leišiem un baltkrieviem, bet arī pie 
citām tautām. Pie latviešiem un baltkrieviem šī vārpa ir jau 





44. zīm. 

Prievietas raksts. 



Sudraba saktas gabals no Mazsalaces. 
(Dom. muz.) 



46. zīm. 

Raksts no bronzas saktas. (Jelg. muz.) 


43 



















izvērtusies par dievību. Vairāk dziesmiņās jumis ir gluži 
vienkārši divžuburu vārpa un no valodniekiem tiek salīdzināts 
ar sanskritu «jama», «dvīnis» (Smidts, Latv. mit.). Divžuburu 
vārpu grafiski nav labāk iespējams attēlot ornamentā, kā to 
varētu darīt burtam W līdzīgā zīmē. Tā ari varētu būt auglī¬ 
bas un laimes zimbols, kurš lietojams kopā ar zemes un sie¬ 
višķības patronu zimboliem. Jumja zīmi sastop nevien prievie- 
tiņās, bet arī metālā izstrādājumos, sevišķi saktās (45. un 46. zlm.). 

Ja nu, vispār ņemot, gultekus linijās latviešu ornamentā 
varētu piešķirt sievišķības nozīmi, tad kāda gan varētu 
būt vīrišķību apzīmējoša zīme? Ir zināms, ka sakarā ar 
vīrišķību gandrīz pie visām tautām pastāv tā sauc. failus kults. 
Pie latviešiem .šādā nozīmē uzskatami «līgo» svētku svinēšana, 
kas lielākā vai mazākā mērā zīmējoties uz mīlestību un auglību. 
Fonētiski «līgot» jeb «ligāt» esot rada sanskritu vārdam ling- 
gam, kas nozīmējot failu. Par godu šim kultam tiek kokos 
un kārtis dedzinātas jāņugunis, kā tas vispār zināms. Šeit 
novērojama tā tad tieksme uz stāteniskiem jeb stāv- 
tekus virzieniem. Par stāteniskiem priekšmetiem šādā nozīmē 
raksta arī pazīstamais angļu pētnieks prof. Grant-Alens savā 
grāmatā par dievības ideju attīstību: „Ja pieņemts domāt, ka 
obelisks nozīmē saules staru, tad no cita redzes viedokļa var 
apgalvot, ka viņš ir ari dabas radošo spēku simbols. Mēs 
varam apgalvot, ka taisni akmeņa stabi jau senatnē tika lietoti 
nevien kā kapu pieminekli, bet noderēja ari kā mistiski dzim¬ 
šanas emblemi". Par kanāniešiem tas pieved majora Kondera 
domas, ka konusveidlgais menhirs, visā Sirijā esot bijis auglības 
dievu zimbols. Viņš ved to sakarībā ar indiešu Linga kultu. 
Tā tad vīrišķīgais auglības zimbols ari pie latviešiem ir verti¬ 
kāli mieti un stabi, kuros dedzina jāņugunis un kuri uzlūkojami 
kā plastisks tēlojums (47. zlm.). 

Ornamentā, protams, šādas zīmes var iekļūt tikai stāv- 
tekusliniju veidā. Augstums un stāvumus šai no¬ 
zīmē tiek minēts ari daiņās, kad runas grozās ap ražu: 

Apkūliņu vakarāi 

Visi rieči stāvu stāv: 

Stāvu slotas, stāvu dakšas 
Stāvu stāv sprigulīši. 28797. 

Ari Jānltis, dieva dēls, kurš līgo svētkos tiek daudzināts, 
jāj zirgus augstām kājām (33030) un ari pats tas augstāks par 
mežu galiem. 

Vai, Jānīti, dieva dēls 
Tavu garu augumiņu — 

Gana gari tie mežiņi, 

Vēl galviņa pāri stāv. 32904. 


Ja nu mēs ornamentalas skaidrības labad pieņemam, ka 
rakstā lietotā gultekus linija var3tu nozīmēt sievišķīgo dabas 
būtību, bet stāvtekus — vīrišķīgo, tad mūsu tautā tik Joti iemī¬ 
ļotais rūtainais jeb raibais raksts gūst dziļu un svarīgu 
nozīmi, kā mīlestības, saticības un labklājības simbols. Tad 
taptu arī skaidrs, kāpēc rūtainas ir segas, kurām 'gultas sedz 
mīļotiem ļaudim (33638, 33641), Arī sagšas tiek lietotas raibā 
rakstā un tiek sauktas par raibenēm (16530, 17029). 

Šādā kompozicijā arī zemi apzīmējošais elements top 
interesants un viņa daudzkārtējie varianti novērojami ik uz soļa 
latviešu audumos, pa daļai arī tāpēc, ka audumu technika tam 
labi atbilst (48. sīm.\ 



/ 





48. zīm. 

«Raibenes» raksts no Piltenes. 
(Etn. muz). 







47 zīm. 

Jāņuguņa kārts no Virgas 







































VIII. 


Sakarā ar gaismas kultu, kura augstākā dievība ir Debess 
tēvs jeb Dievs, latviešu tautas miti sevišķi bieži piemin dieva 
dēlus. Daigās nav skaidri noprotams, kas īsti do .«āts zem 
dieva dēliem. V. Manhards domā, ka dieva dēli nosīmējot 
ausekli var vakara zvaigzni. Pēc L. Bērziņa aizrādījumeem uz 
kādu miklu, dieva dēls nozīmējot gaismu «Ne rībēja, ne dim¬ 
dēja, te atbrauca dieva dēļs»' (gaisma). Bet pēc P. Šmidtam pa¬ 
zīstamiem variantiem šis dieva dēls noziiņējot sauli. Daigās 
nav ari skaidri teikts, cik tiē īsti bijuši. Dažreiz tiek dieva dēls 
minēts vienskaitll, bet bieži divatā vai ari vienkārši bez kāda 
skaitliska apzīmējuma. 



\ 

49. zīm. 


Bronzas Pakariņš no Golgovskas. 
Jaun. dzelzs laikm. (Dom. muz.). 


50. zīm. 

Bronzas pakariqš. (Etngr. muz./ 


Etimoloģiski ar vārdu dēls stāv sakarā darbības vārds 
dēt: dori dēt, desas dēt, lemešus dēt u, c. (Endz. un Mīlenb. 
gramatika 58, § 5), kā ari dēstīt. No šiem vārdiem atvasināti 
daudz citi, kā dējums, padēklis, piedēklis, Dēkla (dzemdētāju 
dieviete). Tā tad ir iemeslis saprast dēla vecāko nozīmi kā 
radījumu vai darinājumu vispār. No šā viedokļa izejot 
par dieva dēliem būtu uzskatamas visas zemākās debesu kulta 
dievības, kuj*u radītājs ir Debess tēvs. Pie šādām dievībām 

pieskaitāmas nevien tādas debesu parādības, kā Saule, mēness 
un zvaigznes, bet ari austra un pērkons. 

No debesu valdnieka Dieva „dējuma“ visvairāk daudzi¬ 
nāta ir saule. Daiņās tā tiek minēta ar! kā saules māte. 
Tai ir meitas un kalpones, kas dažreiz spīd īstās saules vietā. 

Vakar bija spoža saule 
Šodien tāda mākulaiņa 
Vakar splda pati saule 



Bronzas pakariņš. (Etngr. muz.). Bronzas sakta no Dzelzavas. 

(Dom. muz.) 

Dienu saule tek gaisa vidū, bet nakti pārgul vidū jūrai uz 
akmeņa, zelta niedras galiņā. Saule tiek minēta tuvās attiecī¬ 
bās ar mēnesi un tiek pat minēts, ka pēdējais prec pēc saules. 
Saule senāk esot meita bijusi, 

Kas to teica, kas redzēja, 

Kad saulīte meita bija ? 

Mēnestinis, tas redzēja, 

Tas nojēma vainadziņu. 33.810. 

bet mēnesis tai vēlāk, kā dzirdams, noņēmis vainadziņu. Tālāk 
daiņas plaši apdzied šo dieva dēlu kāzu dzeršanu gaisa vidū. 

Vispār sakams, ka daiņās saule ir nevien mitoloģiski, bet 
ari ornamentali visplašāk apdziedātais spīdeklis gan atsevišķi, 
gan kopā ar mēnesi zvaigznēm un ausmu. 

Jaunu puišu kumeliņi 
Spīdēt spīd, vizēt viz: 

Gar segliem saule lēce, 





















Iemauktiem mēnestiņš; 
Pavadiņas galiņā 
Auseklītis norietēja. 29.760. 

Ai bārene, bārenīte, 

Tavu daiļu villainlšu: 
Visapkārti sīki raksti 
Vidu saule ritināja. 4.457. 

No cepures gaisma ausa 
No zobena saule lece, 

No tā paša jājējiņa 
Mēnestiņš izritēja. 32.004. 






* 



53. zīm. 

Liets bronzas ķēžu posms. 
(Etnogr. muz.). 



54. zīm. 

Bronzas sakta no Annas muižas, 
(Etn. muz.) 


Gluži tāpat, kā visos citos ornamenta elementos, rakstā, 
figurē saules atribūti. Kā tādi tiek tautas tradicijās minēti 
zeltābols, gredzens, ritens, vaiņags u. c. 



55. zīm. 

Sauļota bronzas sakta. (Etn. muz ) 



56. zīm. 

Bronzas jostas kalums augstā cilnī. 
(Etn. muz.) 

Noiet saule vakarā 
Zeltābolu mētādama. 33. 881. 

Saulīt’ mana krusta māte, 

Pār upīti roku deva : 

Pilni pirksti gredzentiņu, 

Tic sabira upītē. 33.933. 

Ne šodien, ne vakar 
Netek saule kājiņām 
Pār šiliņu ratiņos 
Pār jūriņu laiviņā. 33.811. 

Saules meita jūfā brida, 
Vainadziņu vien redzēja; 

Visi ļaudis brinijās, 

Ka negrima bibenā. 

Izbridusi maliņā, 

Mētā savu vainadziņu. 33.970 



57. zlm. 

Sauļots audums. (Etn. muz.) 



Šai pašā nozīmē 33.143. daiņā ir minēts zelta zirnis, zelta 
zīle, zelta ripa, zelta lode u. c. Šādu saules emblemu norāda 
viņas naturālais izskats un kā tāda tā pazīstama ari vecajām 
kultūrtautām. Asirieši un ēģiptieši saules ripai vēl pievieno 
spārnus, kā kustības zimbolus. Zeemeļu zemēs saule vairāk 
pazīstama kā četrspieķains rats. 

Saules emblema apaļā veidā sastopama mūsu izrakumos 
kopā ar visām citām gaismas kulta dievibā. Tā lietota gan kā 
pakariņš, gan kā citāds izrotājums. Rata veids sastopams ne¬ 
skaitāmos variantos (49, 50, 51. zlm.). Saules gredzena vidū 

bez spieķiem pēc vajadzības ieiet dažādi ornamentali kuplina 


jumi (52 zīm.). Vajadzības bridi saules emblēmas apaļums pār¬ 
iet stūrainā traktējumā, kā to rāda vārgu kalums 53. zīm. un 
daudzos audumos. Vēlākā attīstībā saule stipri attālinās no 
saviem pirmparaugiem (54. zīm.). Vēlākos gadu simteņos tai 
parādas ari stari (55. zīm.). un tā rada pāreju uz tā saukto 
«liesmojošo sauli," kas noderējusi par paraugu saules moder¬ 
niem attēlojumiem pēdējos gados. 

Saules motivs parādas kupli komponēts nevien metālā 
rotas lietās (56. zīm.), bet ari audumos (57. zīm.), adījumos 
(58. zīm.), izšuvumos (59. zīm.) un koka darbos (60. zīm.). 
To amatnieki sauc gan par rozi, dālderi, vaska ritu¬ 
li t i gan ari citādi. 

Saules motivs vēl arvienu ir izplatītākais elements latviešu 
ornamentā. Ne par velti tas iekļuvis valsts ģērbonī un to nē¬ 
sājuši pierē karavīri cīnīdamies par savas valsts patstāvību 



59. zīm. 

Smeldžota saule vaiņagā. (Etn. muz.) 


60. zīm. 

Dūmu durvis ar saules motivi. 
(Pēc Novoseļcova.) 


Saule ir vai vienīgais elements, kurš nav aizmirsts mai¬ 
noties tautas apstākļiem un pasaules uzskatiem. Pastāv pat 
domas, itkā tas būtu vienīgais īpatnējais un raksturīgākais lat¬ 
viešu elements. Tomēr šāds uzskats ir īsredzīgs, jo saules 
emblemu savā laikā ir lietojušas arī daudzas citas tautas, kaut 
gan mazāk plaši variantu ziņā. Tik kuplus variantus, kādus 
saulei var piešķirt latviešu raksts, nevar sniegt neviena cita 
tauta pasaulē. Neskatoties uz to, saule ir tikai viena no visiem 
citiem elementiem, kurus sniedz gaismas jeb debesu kults un 
ku^i ietilpst vispārējā reliģiozā sistēmā. Saules emblēmas plašais 

pārsvars ir visai saprotams, tomēr aiz visa tā latviešu raksts 
nav gluži aizmirsis ari pārējos, ne mazāk krāšņos un svarīgos 
ornamentalos elementus. Tos nākās tikai pazīt un uzmeklēt „Sau- 
ļotāju", jeb „saules stila" zieda laikmets vēsturlgā laikā ir se¬ 
višķi krāšņš ap Daugavu, malieņu un sēļu zemi. Turienes iz¬ 
strādājumi rāda nevien augsti attīstītu izpildīšanas techniku, 
bet ari pārbagotas kompozicijas un negaidītus kombinējumus 
ar pārējiem latviešu stila elementiem. 

IX. 


Blakus saulei kā ornamentalu ta ari mitisku motivu dainas 
min ari mēnesi. 



61. zīm. 

Ikšķile. Bronzas pakariņš. (Dom. muz.) 


Māsiņ mana rakstītāja, 

Rakst man kara karodziņu 
Deviņiem dzīpariem. 

Deviņiam zariņiem. 

Māsa raksta visu nakti 
Ne zvaigznīte neuzlēca, 

Es rociņu vien pieliku, 

Man uzlēca mēnestiņš 
Man uzlēca mēnestiņš, 

Ar visām zvaigznītēm. 37979. 


Skaitlim deviņi, kas minēts šai daiņā esot maģiska nozīme, 
jo tas esot atvasināts no kara dieva mēneša fāzēm (griežiem). 
Tāpat zimboliska nozīme esot izšuvumu diegu krāsām : (A. Švabe. 
Kara daiņas). 

Raksti zilu vai sarkanu, 

Kā es varu karā jāt. 31979. 

Kā karavīrs mēnesis turēts daudz vietās. 



62. zīm. 

Bronzas pakaries. (Jelg. muz.) 


63. zīm. 

Bronzas pakaries. (Dom. muz. 


Kur tecēsi, mēnestiņi, 

Ar to zvaigžņu puduriti? 

— Karā eimu, karā teku 
Jaunu puišu palīgā. 33833. 

Mēnestiņš, karavīrs, 

Dienu, nakti laiviņā ; 

Saules meita pastarīte 
Zēģelīšu audējiņa. 33849. 
Mēnesītis karavīris, 

Tecēj dienu, tecēj nakti: 
Dienu tek tīrus taukus, 

Nakti rijas kuldināt. 33850. 



Sudraba pakariijš no Golgovskas. 
(Dom. muz.) 

Variantos sās zvaigznes 



Bronzas pakariņš no Iecavas. (Etn. muz.) 


Mēnesis ir arī grūtdieņu un 
bāreņu pārstāvis. 

Teci gaiši mēnestiņi, 

Pār visām atmatām, 

Nakti veda sērdienīti, 

Tai nebija sudrabiņa. 34003. 

Kā mēneša kumeļus dau¬ 
dzina rīta un vakara zvaigznes. 

Saka ļaudis, mēnešam 
Nevaid sava kumeliņā: 

Rita zvaigzne ar vakara 
Tie mēneša kumeliņi. 33897. 



Bronzas pakariņš no Vecsaukas. 
(Etn. muz.) 


Tautas māņos mēnesis ir mēra jeb nāves nesējs. Kad mē- 



Bronzas pakariņi. (Jelg. muz.) Bronzas pakariņi. (Etn. muz.) 

mēness gaišumā ēnai nav galvas, tam tanī gadā jāmirst (J. L. B. 
rakst. kr. II.). Tāpat ari pūšamos vārdos tas tiek vienmēr 
minēts kā d e 1 d ē t āj s. Bez šaubām šeit liela loma nevien 
mēneša raksturīgajam izskatam, ku^s atgādina asu griežamo 
ieroci — cirpi, bet arī tā dilšanai. 

Savā raksturīgajā cirpja iz¬ 
skatā tas, redzams, ticis lietots 
ari ornamentā, kā to norāda 
tautas dziesma. 

Priekšā saule, pakaļā, 

Vidū līķis mēnestiņis. 4574. 

Līkajā formā mēnesis visu 
pirms sastopams arķeoloģiskos 
izrakumos blakus saules u. c. 
emblēmām. Krievu arķeologi šās 
mēneša emblēmas nosauca „JIyH- 
HHtļbi u uzsvērdami tās kā rak¬ 
sturīgus Latgales atradumus. To¬ 
mēr šie mēnešveidigie pakariņi 
sastopami loti bieži ari citos 
Latvijas apvidos. 

Dabā novērotā līkajā formā mēnesis redzams tēlots 61. 
un 62. zīmējumā. Tomēr biežāk tas pakļaujas amatnieku rokai 
un rituma jūtām, ku^as nepacieš mēmus, neornamentētus lau¬ 
kumus. Ar ornamentu izrotātas mēnestiņas pievestas 63. un 
64. zlm. no Rīgas Domes muzeja. Vēl tālāk to pārveidojot 
vērība tiek piegriezta mēneša ragiem. 



69. zim. 

Bronzas pakariņi. (Jelg. muz ) 



70. zlm. 

Bronza kakla gredzens. Latgale. (Etn. muz. 

Metat (šūpojiet) mani, metējiņi 
Līdz mēnešam nemetiet; 

Mēnešam asi ragi. 

Noraus manu vainadziņu. 32284. 

Šos ragus visādi pārspīlē (65. un 66. zlm.), līdz tie iegūst 
diezgan dīvainu izskatu (67. zlm.) un daži paraugi dabū pat 
starus, līdzīgi saulei (68. zlm.). 

Mēneša naturāli apaļās formas, tāpat kā to redzējām saulē, 
tiek pārveidotas arī stūrainas (69. zlm.), kā tas redzams dažos 
Jelgavas muzeja piemēros. Šur tur tamlīdzīga dekorativa pār¬ 
veidošana nokļūst līdz grūti uzmināmām formām. 



71. zīm. 72. zīm. 

Kaltas bronzas sprādze ar iecirstu Mēnešains raksts audumā. (Etn. muz.) 
rakstu. (Etn. un Dom. muz.) 

# 

Dažas primitivās tautās ornaments, kurš redzams 70. vai 

71. zīmējumā, tiek dēvēts par vecu un jaunu mēnesi. Varētu 
ļoti būt, ka šai nozīmē tas lineāri attēlots ari uz pievestajiem 
bronzas priekšmetiem, jo stūrainais mēnešu attēlojums (69. zlm.) 
pēc būtības stāv tuvu 70. un 71. zlm. redzamam rakstam. Šis 
raksts ir vienīgā varbūtējā grafiskā zīme mēneša lineārai attē¬ 
lošanai un tā nerunā pret! formu pārveidošanās loģikai. Mē¬ 
neša raksta zīme drusku atgādina „skujiņu“, tomēr tā darināta 
uz citiem principiem, kas pārāk viegli ieraugāmi. 

Vēl mēneša rakstam varētu attiecināt ornamentu parādītu 

72. zlm., kujš nedaudzos eksemplāros sastopams etnogrāfiskā 
muzejā. Tur mēneša raksts stāv abpus saulei. 

Tai pašai rakstu kategorijai 
pieder ari daži cimdu raksti un 
to starpā ari „cūkactiņas“ (73. 
zīm), kūjas daiņas min kā 
lētus rakstus. 

Tomēr vispār sakams, ka 
mēnesis plakanā ornamentā ir 
vai nu mazāk uzglabājies, vai 
ari mazāk iemīļots raksts. Gra¬ 
fiskās zīmes to sastop diezgan 
reti pielietotu. Toties plašāk 




73. zīm. 
«Cūkactiņas». 

mēneša formas tiek izlietotas latviešu rotas lietu pamatos, se¬ 
višķi saktās. Mēnešainās saktas ir raksturīgas latviešu apdzī¬ 
votiem apgabaliem sākot jau ar vecāko dzelzs laikmetu. Ori- 
ģinelas ir tā sauktās „ derību sprādzes", kas tikai atronas vīriešu 
kapos un domājams uz visu mūžu bijušas apkaltas rokai (74. zim ). 

Tās ir biezas un sma¬ 
gas un noderējušas 
nevien ka rokas aiz¬ 
sargs pret zobena cir¬ 
tieniem, bet domājams 
ari nēsātas kaut kā¬ 
diem zitualiem iemes¬ 
liem. Viņu veids tra- 
dicioneli atkārto mē¬ 
nesi, kā kareivju pat¬ 
ronu. Vieglākas ap- 
locīšanas labad šām 
sprādzēm tiek taisīts 
griezums resnākā vie¬ 
tā, jo tievāko vietu 
var labāk salocīt 

Šādu smagās formās un asos profilos pagatavoto mēnešaino 
sprādžu skaits nav pārāk liels, Biežāk mēnešainas formas tiek 
lietotas drēbju saistīšanai un tādos gadījumos saktas tiek paga¬ 
tavotas vieglākas konstrukcijas (75. zim,). Lai audumu saturošā 
adata nenokristu, tad saktas gali tiek atlocīti un izrotāti ar 
saules vai zvaigznes 
zīmi. Vēlāk daudzos 
gadījumos atlocītā 
dala zem lībiešu stila 
iespaida iegūst dzīv¬ 
nieka galvu, atrodot 
mitoloģisku pamatu 
senāk piekoptajā zalk- 
šu kultā. (76. zim.) 

Saktu mēneša 
veidā min ari daiņā. 

Es maza meitiņa, 
man zili svārki, 

Sudraba saktiņa, k ā 
mēnestiņi s. 3001. 



75. zīm. 

Latviešiem raksturīga sakta. (Etn. muz.) 



Masivs vīrieša rokas gredzens. (Jelg. muz.) 

Vēl citur daiņas min, ka mēnesis tiek ņemts arī kā rakstu 
paraugs, piem.: 

Bārenīte pūru šuva, 

Mēnesī raudzīdama 
Kādi raksti mēnesī, 

Tādi raksti pūriņā. 4865. 

Ir saprotams kāpēc bārenīte ir tā kas lieto mēneša 
rakstus, jo mēnesis ir bāreņu aizbildnis, tāpat, kā tas ir puišu 
un karavīru patrons. 30973. daiņā un citur minētie vanaģa 
nagi, varētu līdzināties mēneša grafiskai zīmei: 

Puišu laiva izrakstīta 
Ar vanaga nadziņiem. 30973, 

Arkitektoniski mēnješa formas būtu lietojamas arkā nerau¬ 
goties uz to, ka tas arī nebūtu senāk darīts (77. zīm). 



58 






































Kopa ar sauli un mēnesi gan ari atsevišķi, kā dekorativs 
elements latvju daiņās tiek visbiežāk minētas ari zvaigznes. 
Etimoloģiski šis vārds ir sakaros ar darbības vārdu zvlgot, 
zvaigot, zvidzēt (33672). Ari krievu ir tās pašas 

saknes cēlies. 

Man bij sirmis kumeliņis 
Zvaigžņu sega mugurā. 15947. 

Pieci pušķi cepurē, 

Sešas zvaigznes zobiņā. 20491. 

Zvaigšņotam rakstam tautas māņos ir māģiska nozīme, jo 
tas pasargā no ļauna. Pēc tautas ticības, saulei norietot pa 
takiem skraidājot apkārt visādi pušekji, lēkmes un slimības, 
ku^as piesitoties cilvēkiem. Kā ļaunuma gaiņatājs tumšās naktis, 
kad zvaigžņu gaismas nav, noder zvaigznes zimbols. 

Bij manam kumeļam 
Zvaigžņu deķis mugurā, 

Nebij manim vilka bail, 

Ne rudeņa tumšas nakts. 29650. 

Lai kait tumsa, kam kait tumsa, 

Man tumsiņa nekaitēja, 

Bij manam kumeļam 
Zvaigžņu deķis mugurā, 

Mana paša līgaviņa 
Zvaigžņu deķa audējiņa. 30006. 

Šai pašā nozīmē zvaigne tiek lietota ari kā lietoņa jeb 

lietuvēna krusts, kuri esot šādi jeb (Latv. t. 

teikum. pas., VI. I. 192). Citur teikts, ka asins zldējs netiek 
iekšā pa durvīm, kurām uzgriests lietoņa krusts. 

Par krustu zvaigzne tiek saukta ari citos gadījumos. 

Krustiem auga bērzu saknes, 

Krustiem zvaigznes debesis. 33824. 




























Es redzēju zelta krustu (var: zvaigiju sietu) 

Vidū gaisa grozāmies. 33780. 

Pēc citām daii)ām zelta krustu vēsina dieva dēli stā¬ 
vēdami debesu kalnā saulei jtifā grimstot vai ūdeni slīkstot 



78. zīm. 

Krustots raksts. (Etn. muz.) 


79. zīm. 

Krekla uzpleča izšuvums Liepājā. 
(Etn. muz.) 


Saules meita jū^a slīka 
Vaiņadzinu vien redzēja 
Dieva dēli kalniņā 
Zelta krusti rociņa. 33965. 

Šai un tamlīdzīgām daiņām daudz variantu. 

Ja nu valodnieki domā, ka vārds krusts esot samērā jauns 
un ienests latviešos kopā ar kristīgo ticību, tad uz veco no¬ 
saukumu varētu zīmēties šķērsis: 



Kupls zvaigžņu raksts. (Etn. muz.) 



8L zīm. 
Cimdu raksts. 


















\ 


Skaršu zvaigznes debesis 
Skārsu saknes pār celiņu. 15006. 
Šķērsu stīgas pa ceļiem, 

Šķērsu zvaigznes debesis. 13639. 


Tā tad zvaigznes grafiskais attēlojums butu krusts vai 


šķērsis. 


Šī zīme esot vecāka par kristīgo ticību un cēlusies neat¬ 


karīgi no tās. Vienkāršākos veidos tā līdzinājās lietoņa krustiem, 
vai ari 78. zlm. uzmestiem krustiem. 

Tomēr, tur, kur zvaigznei ir dekorativā loma pārsvarā par 
maģisko, tā iegūst kuplus veidojumus un variantus (79. zlm.). 


Zvaigne bieži vien sasniedz izcilus lielumu un sacenšas spožumā 



82. zīm. 
Cimdu raksts. 


83. zīm. 


Iededzināts raksts. 


ar pašu sauli (80 zīm.). Tomēr starp zvaigznes dekorativo vei¬ 
dojumu un saules motiviem ir un paliek starpība konstrukcijā. 
Saules raksts izaug no z e 11 ā b o 1 a, t. i., saules vidū nerau¬ 
goties uz zariem vai stariem, vienmēr sastopams kāds apaļš 
vai stūrains, aizpildīts vai neaizpildīts laukums. Zvaigznes raksts 
turpretī izriet no kāda vidus punkta, kurā krustojās svaignes 
galvenās sastāvdaļas. 




85. zīm. 

Jostas apkalums. (Etn. muz.) 


84. zīm. 


Raksts uz rokās sprādzes. (Etn. muz.) 


Visbiežāk zvaigznes vēl tagad uzlūko ka sīkus rakstus un 
vizuļus, iekomponējot tiem vidū sauli un mēnesi. 

Vidū saule ar mēnesi 

Apkārt zvaigznes ritināja. 4573. 

Ai bārene, bārenīte, 

Tavu daiļu villainlti: 

Visapkārt sīki raksti 
Vidū saule ritināja. 4457. 

Šāds sīks zvaigžņu raksts visizplatltāks cimdu rakstos 
(81., 82. zlm). zem dažādierfi nosaukumiem. To iegriež vai ie¬ 
dedzina ari kokā (83. zlm.) un kaldina metālos (84. zlm.). 




Pakariijš no Alūksnes. (Etn. muz.) 


Zvaigžņu krustotais motivs iegūst ari plastisku veidu un 
rāda daudz variantu un īpatnēju pārveidojumu. Ar tiem bagāti 
latviešu zemju arheoloģiskie izrakumi (85., 86., 87. zlm.) un tos 
kā mēlītes, skariņas, pakariņus u. c. Tauta lietojusi vēl vē- 
sturlgā laikā (87. zlm.) Savu pakaram piemēroto trapeces veidu 
zvaigžņu pakars varējis iegūt pārveidojoties kā no četrstūraina, 
tā ari piecstūraina prototipa (88. zlm.). Šie sīkie pakari un piec¬ 
stūrainais motivs plašāk sastopams tā sauktā hallštates kulturā 
(89. zlm.), bet četrstūraino vairāk mīļo ziemeļu zemēs. Somu 
ūgru tautās krustotā zvaigzne ir ja ne vienīgais, tad visizplatī¬ 
tākais raksts (90., 91. zlm.). Ari Latvijas ziemeļu apgabalos to 
sastop vairāk, ka pārējās viņas vietās. Uz zvaigžņu raksta cie¬ 
nītājiem zīmējas šāda daiņa: 

Kaļam brāļa kumeliņus 
Zvaigžņojam iemauktiņus 
Mūs māsiņa saderēta 
Zvagžņotāju zemītē. 15938. 
































Zvaigžnotāja zeme šeit minēta kā pretstats zemei, kurā 
iemīļots kāds cits dekorativs elements, piem. Saule, Austra. 

Pakariņus līdzīgus 87., 88. zīm. redzamiem un citos veidos 
lietotus min tautas tradicijas sevišķi arķitekturā. Tā tiek at¬ 
stāstīta teika par seno Kuldigas pili, kurai visapkārt gar jumta 
malu esot bijuši vara pakari, kas vējam pūšot šķindējuši. Tam¬ 
līdzīgi pakari, tikai koka, aprakstīti no kāda ceļotāja, ari Prū¬ 
sijas senās celtnēs. Tautas dziesmas bieži min gan pakaro¬ 
tus griestu galus (ārpusē), gan pakarotu istabu. 



Zīlēm plāni pakaisīti 
Pakaroti griesta gali. 5285. 

Vizuļota, pakarota 
Tautu mātes istabiņa. 14647. 

Meitas mātes istabiņa 
Zīlītēm, pak āriem, 

Zilēs manas kājas spieda, 

Pakars rāva cepurīti. 

Pakars ir iemīļots un raksturīgs elements nevien latviešu 
celtniecībā, bet arī pārējā lietišķā mākslā: 



3 


90. zīm 

1) Izšuvums uz čeremisu priekšauta. 2) Raksti uz osetu krekla. 3) Ornaments 
uz botiku apģērba. (Pēterpils vēst. b. muz.) 

Man pacēla meldru krēslu 
Sudrabiņa pakariem. 13289. 

Bija pat sevišķs pakarots apģērba gabals, ku^u sauca par 
mēleni. Daži paraugi redzami etnogrāfiskā muzejā 

Es apģērbu sav māsiņu 
Meža putnu drēbītēs: 

Gulbja sakša, dzena raiba 
Žagatiņas m ē 1 e n i c a. 17029. 

Šai pakarotai vai mēļotai tradicijai, kufā liela loma 
zvaigznei — sargātājai, pievēršama sevišķa vērībā, jo viņa pauž 
interesantas, maz izmantotas varbūtības turpmākai latviešu celt¬ 
niecībai un amatniecībai. 



91. zīm. 

Raksts uz igauņu cimda. (Terbatas muz.) 













XI. 


Ievērojama gaismas kulta dievība pie daudz indoeiropiešu 
tautām ir rīta blāzma. Ari pie latviešiem viņa tikusi cieņā 
turēta un ietilpusi vispārējā mitoloģijas sistēmā. Šī dievība, 
tāpat kā citas debesu parādības, tiek saukta par dieva dēlu un 
tā ir gaidīts viesis. 

Aust dieniņa, lēc saulīte 
Tie pirmie viesi nāca. 3029. 

Ziņas par rīta blāzmas dievību pilnīgi smelsimies no 
prof. P. Šmidta: 

„Vairāk indo-eiropiešu valodās rīta blāzmai ir līdzīgs no¬ 
saukums (sanskrita ušas, grieķu ēos jeb auds, latiņu aurora, leišu 
aušra), ku^š arī pēc skaņu maiņas stāv savstarpīgā radniecībā. 
Pie visām minētām tautām šis vārds nozīmē arī dievību un 
turklāt sieviešu kārtas. Pēc fonētikas un nozīmes minētais 
vārds saskan ar latviešu Austru. R. Aunings turpretī,, 
Austras vietā tura Osiņu, par latviešu rīta blāzmas dievību. 
Pret pēdējo izskaidrojumu tomēr runā vairāk apstākļi, pirmkārt 
šī dievība pie visām minētām tautām ir sieviešu kārtas un tāda 
ir jāgaida arī latviešu valodā, kur sastopam vēl sevišķi daudz 
dieviešu. Arī abi rīta gaismas nosaukumi latviešu valodā „rīta 
blāzma" un „austra" ir sieviešu kārtas. Otrkārt pēc fonētikas 
nav nekādu šaubu, ka ar leišu Aušru un citām minētām rīta 
blāzmas dievietēm saskan Austra, nevis Oziņš. Treškārt Uziņš 
pie latviešiem ir zirgu patrons nav nekādu drošu aizrādījumu, 
ka viņš būtu arī gaismas dievs. Ceturtkārt Oziņš ir aizņemts 
no krievu valodas (yceHb), jo ir sastopams tikai uz krievu ro¬ 
bežām un vienīgi ar nedabīgo pamazināmo piedēkli „iņš" (Sal. 
R. C. B. Z. K. XV. Rakstu krājums 48. lp.). Austras svētnīca, 
kā vērojams, bijusi Raunas Mārsnēnu Austriņa (tagad iesaukātā 
Radziņu) mājas zemē uz neliela kalna blakus Austriņa ezeram. 
Šis kalns liekas būt augstākā vieta taī apgabalā. Viņu sauc 
parasti par veco Austrenes kapsētu un gadu 50 atpakaļ tur 
vēl esot aprakti līķi. Jau paši nosaukumi „Austriņš“ un „Au- 


65 



















strene" skaidri zīmējās uz Austru. Hūpelis stāsta, ka Jurģa 
(23. apr ), Bērtuļa (24. aug.) un Miķeļa (29. sept.) dienās te 
zemnieki sanākuši no tāliem apgabaliem (aus abgelegenen 
Gegenden) un nešuši uz krāsmatas (auf einem Steinhaufen) 
vaskus, vilnu un tamlīdzīgus upurus, kurus tad vēlāku saņēmuši 
nabagi (Topografische Nachrichten 1., 159. un 160. lp.). Veci 
ļaudis vēl tagad atmin ka senāk še -nākuši „malēnieši" jeb 
„katoļi M un nesuši pie rīta blāzmas dāvānas, kā: vilnu un ēda¬ 
mas lietas, uz krāsmatas, kura ari tagad atrodas kalna galā, 
pašā kapsētas vidū. Ļaudis sanākuši jau dienu pirms dāvānu 
nešanas un gulējuši par nakti Austriņa, tagad sauktā Radziņa, 
rijā. Vietējie iedzīvotāji neesot vairs šiem upuriem ticējuši, 
kādēļ laikam ari vietējie mācītāji atstājuši veco krāsmatu neaiz¬ 
kārtu. Stāsta,, ka viens palaidnīgs puika reiz aiztaisījis par 
nakti rijas logu un dāvānu nesēji, neredzēdami gaismas piecē¬ 
lušies tikai pēc saules lēkšanas, par ko bijuši ļoti dusmīgi. Pēc 
tā visa varam vērot, ka šī Austrene bijusi visā Vidzemē iesla¬ 
vēta Austras svētnīca. Ari tagad vēl ļaudis stāsta, ka Austre- 
nes kalns esot redzams pat jūrā un, ka kuģinieki pēc tā vē¬ 
rojot ceļus" (Latviešu mitoloģija, 19, 20 lap. p). 

Šī Vidzemē iecienītā gaismas dievība tiek daiņās minēta 
ari dekorativā nozīmē, tāpat kā visas citas svarīgākās dievī¬ 
bas, piem.: 

No cepures gaisma ausa, 

No zobena saule lēca. 32004. 

Tomēr, kāds gan varētu izskatīties Austras dekorativais 
zimbols vai zīme? Uz viņu norāda daiņas no kurām dažas šeit 
pievedamas : 

Saule kokles skandināja, 

Austriņa! sēdēdāma 
Dieva dēli danci veda 
Odra, bebra kažokos. 33924. 

Ikrītiņā saule lēca 
Sarkanā kociņā. 

Jauni kungi veci tapa 

To kociņu meklēdāmi. 33786. 14329. 

Citās daiņās šis Austras koks kurā saule rītos uzlēc 
vai skandina kokles ir aprakstīts sīkāk. Tam ir zelta zari, 
vara saknes un sudraba lapas. 

Tā tad ornamentā Austras grafiskais attēlojums meklējams 
koka veidā, kuram ir zari, saknes un lapas. Patiesi vidzem- 

nieku ornamentā, kur Austras kults ticis sevišķi piekopts, uzkrīt 
kāds dekorativs elements, kuru dekoratori dēvē par „slotiņu", 
„krūmiņu“ un citādi (92., 93. zīm.). Viņš ir viens no graciozā- 



92. zīm. 

«Austras koku» paraugi no vaiņagu rakstiem. (Etn. muz.) 

kiem latviešu elementiem, devis latv'ešu stilam daudz pasakaini 
skaistu priekšmetu. Saī elementā saule kopā ar savu «sarkano 
koku" izplaukst īpatnēji un negaidīti (94., 95. zīm.). 

Par Austras koku, jādomā, ne mazāk jūsmots ari senāk, 
jo daiņas tam piešķir daudz skaistu nosaukumu un aprakstu, piem.: 
Es redzēju bērza birzi, 

Uz ezera līgojot (var;: vidū gaisa) 

Vara saknes, zelta ziedi, 

Sudrabiņa lapiņām. 34066. 

Es uzgāju ganīdama 
Birzē kuplu ozoliņu; 

Vidū saule laistījās, 

Sudrabiņa stariņiem, 

Pakarlši karājās, 

Zeltītiem vizuļiem. 34065. (daudz variantu). 




93. zīm. 

«Austras koki» no vaiņagu rakstiem. Daugavmale. (Etngr. muz.J 

Par „ezeru a , kas minēts pievestā dziesmā vai Daugavu 
daiņās saukā bieži vien zilo debesi, kas atgādina ūdeni. Kopā 
ar ūdeni pārnestā, vai ari tiešā nozīmē, Austras koks tiek ļoti 
bieži daudzināts: 

Citu vietu Daugaviņa 
Ir salusi, nesalusi, 

Ku^u vietu nesalusi, 

Tur zied zelta pureniņi. 31035. 

Ozols auga Daugavā 

Ledainām lapiņām 

Tur saulīte miglu meta 

Vai bij ziema, vai vasara. 33885. 

Pērkons brauca pār debesi, 
Nosper zelta ozoliņu, 

Trīs gadiņi saule raud 
Zelta zarus lasīdama. 34047. 





94. zīm. 

Raksta fragments no villaines. Latgale. (Etnogr. muz.) 


Dažos gadījumos tautas dziesmās min ari, jau agrāk aplū- 
koto, skujoto rakstu, kopā ar Austras un ūdens 
zīmēm. 


Sjdrabiņa upe tek 
Caur zaļām priedītēm, 

Vēl būt zelts iztecējis 

Nebūt skujas pabirušas. (31014). 


Variants; 


Sudrabiņa upe tek 
Caur zaļāju eglieniņu, 

Es būt smēlis sudrabiņu 
Skujas bira, nevarēju. 


* 


Patiesi, šādi aprakstītais ornaments, visā savā kuplumā 
un skaidrībā ir visizplatītākais ap Daugavu, Augšzemi, Malieni 
un Latgali. Austras koks tiek dēvēts ari par „svēto koku", 
bet šāds nosaukums ir valodnieciski jaunāks un, domājams, 

radies no kristīgās ticības. „Svētie koki" un „dzivibas koki" 
ir plaši pazīstami vecās austrumu tautās, kā: asiriešos, persiešos, 
ēģiptiešos un tiek plaši izlietoti mākslā. Tomēr ar latviešu 
Austru tiem nav nekā kopēja ne principos, nedz ari formelā 
pusē. No latviešiem Austras koks izplatījies latgaļu kaimiņos 
baltkrievos, tomēr pilnīgu noteiktu konstrukciju un krāšņumu 
tas uzglabā tikai savā pirmdzimtenē. Viņš ir noteikts gaismas 
kulta elements blakus saulei un citām debess dievībām, bet 
nestāv nekādos sakaros ar pie baltu tautās pazīstamo koku kultu, 
ku^š nav tomēr bijis tik populārs, lai iekļūtu ornamentā. 



95. zīm. 

Rakstīts dvieļa gais no Augšzemes. (Etnogr. muz.) 


















































XII. 


Pašlaik latviešiem modē ornamentals motivs, kuru dēvē par 
,,ugunskrustu " Tas redzams uz studentu cepurēm, virsnieku 
krūšu nozīmēm, aeroplaniem un citur. Nav šaubu, ka šāda 
mode stāv sakaros ar Vakareiropu, kur ugunskrusts ir nokļuvis 
starptisko attiecību un politikas krustugunis. Antizemitiskās 
aprindas tur vairāk vai mazāk laimīgi, ugunskrustam piešķīrušas 
ā risku nozīmi. Zem šās zīmes iznāk grāmatas un laikraksti, 
to liek uz karogiem un daudzina mākslā. Par ugunskustu ir 
sarakstītas veselas grāmatas un viņam vēl jo projām tiek, sevišķi 
Vācijā, piegriesta izcilus vērībā. Tomēr, ja ugunkrusta (vāc. 
Hakenkreuc) problēmu mēģinās atrisināt tikai no ģermāņu pēt¬ 
nieku viedokļa vien, tad nav gaidams, ka tā gūs savu atrisinā¬ 
jumu. Nevis vienpusīga un šauri norobežotā vācu pētniecība 
atrisinās ar ugunskrustu saistītos jautājumos, bet gan aprakstošā 
un salīdzinošā etnogrāfijā, kopā ar kultur- un mākslas vēstur- 
nieciskiem apskatiem. „ Ugunskrusts" nav ierobežojams tikai 
ģermaniskās vai āriskās tautās, bet tas sastopams visā pa¬ 
saulē un ikvienā laikmetā. 

Cik dažādās zemēs tas izplatīts, tik pat dažādi ir viņa 
nosaukumi. Visbiežāk tiek lietots viņa apzīmēšanai indiešu 
„Svastika," kurš uzņemts ari kulturvalodās. 

Svastika pieskaitāma vecākiem pasaules ornamentiem un 
dažādās zemēs viņa izcelšanos izskaidro gan zimboliskā, gan 
konstruktivā ceļā. Visizplatitākais uzskats, ka pirmatnēji tas 
esot cēlies no ugunstrinamiem rīkiem. Vēlāk šī zīme esot ie¬ 
guvusi dažādu zimbolisku nozīmi. Bez šis pastāv desmitiem 
citu teoriju par šās zīmes izcelšanos. Ja nu būtu jāķeras pie 
šo teoriju kritizēšanas, tad nedrīkstētu aizmirst, kā tūkstošiem 
gadu vēlāk, no ornamenta vai zimbola izcelšanas brīža, ir grūti 
vairs nokļūt pie kautkāda viena visu aptveroša atrisinājuma. 
Ir minamas tikai iespējamās varbūtības un subjektivas domas. 
Gluži noraidāmas ir domas, ka svastika būtu izcēlusies kaut- 
kādā vienā vietā zemes virsū un no turienes izplatījusies 
pa visu pasauli. Ja to varētu runāt par Eiropu, Āziju un 

Āfriku, tad tomēr viņa parādīšanās Amerikā un Austrālijā tam 
runātu pretim. Izplatīšanās teoriju jāsargas pārspīlēt. Paliek 
tikai iespējamība, ka ugunskrusts ir dažādās pasaules daļās iz¬ 
cēlies gluži patstāvīgi, tāpat, ka daudzas citas ornamentalas 
zīmes. īsta svastika ir pašā sākumā ar nodomu konstruēta, ka¬ 
mēr neīsta varētu būt gadījuma un materiala produkts, kuram 
vēlāk piešķirta kautkāda zimboliska nozīme. 

Svastikas zimboliskās nozīmes nemaz nav izskaitāmas. 
Grimstot vienai vai otrai reliģiskai sistēmai, pārvēršas ari viņas 
nozīme, bet pati zīme paliek un paliek ari ticība šās zīmes 
spēkam. To nēsā talismanos, to uzņem budisms un ari kristīgā 
ticība. Tomēr ir pierādīts, ka tas gandrīz visās zemēs ir lietots 
kā zimbols un pie tam ir puspiekta tūkstota gadus vecs. 

Kā tas ari nebūtu, vācieši grib būt par šā krusta radītājiem 
un izplatītājiem, tomēr tiem nav zināms, ka viskrāšņākās deko- 
rativās formas šim krustam ir tikai Latvijā. Visās pasaules 
zemēs viņš sastopams tikai savā primitivajā formā 
ar vājiem atzarojumiem, kamēr latviešos viena pate pie Annas 
muižas (Alūksnē), izrakta villaine rāda 18 variantus (96. zlm.). 
To sastop uz metālā lietām (97. zlm.), audumiem (98. zlm.) un 

adījumiem un simtiem 
dažādos variantus un 
pārveidojumus nav ie¬ 
spējams šeit aprakstīt. 

Tik pat, cik po¬ 
pulārs ir ugunkrusts, 
tik pat populārai die¬ 
vībai to pieskaita lat¬ 
viešu mitoloģijā. Lat¬ 
viešos ugunskrusts ir 
Pērkona zimbols. 

Pērkonu vecās 
kronikās tura par lie¬ 
lāko baltu tautu dievu 
(leišu Perkunas, prūšu 
Percunis). Tomēr piof. 
P.Smidts izteic šaubas, 
vai šis Pērkons būtu 
augstāks par Debess* 
tēvu. Pirmais būšot 

Bronzas uguns krusU uz villaines izraktas Alūksnē. bjjis tjka ; popu l arāk? . 

Pēdējā laikā Pērkons un Dievs vairs netiek izšķirti un 
ļaudis nereti arī Pērkonu sauc par Dievu vai Vecotēvu. Tomēr 
dainas šo izšķirību labi uzglabājušas. 


98. zlm. 

Fragments no villaines raksta. 
Kurzemē. (Etn. muz.) 

Danco Dievs ar Pērkoni, 

Es ar savu bālēliņu; 

Pērkonam visa zeme 
Man deviņi bālēliņi. 24044. 

Dieva dēli sarājās 
Ar Pērkona vagarīti: 

Zīda kalni neecēti 



. - / .N . ... 

Pērkons vecajā nozīmē ir nevien velnu gaiņatājs un spē¬ 
rējs, bet arī labuma graudējs, kas briedina druvās graudus 
Tam tiek ziedota labība un to piemin dzerot un līgsmojot. 

Ko dosim Pērkonam 
Par vasaras graudumiņu ? 

Lāsti rudzu, lāsti miežu, 

Puslastiņa apinīšu. 28818. 



97. zīm. 

Raksts no bronzas rokas sprādies. 
(Krūze.) 

Pieci velli zem akmeņa 
Tautu dēla pagalma; 

Mans Pērkoņa kumeliņš 
Visus piecu saspārdīja. 21014. 

Par labu „uguns krusta" nozīmes piešķiršanai pērkonam 
liecina tautas ticējums, kā Pērkons sviežot krustus zibe¬ 
ņus, kuri esot visbīstamākie. Kur tādi iesperot, tur tūdaļ 
degot. Zibins liniju Zviedrijā O. Montelius rāda kā likuloku 
liniju uz akmeņa āmuriem, kuri tur skaitoties par pērkoņa 
atribūtu (Kulturgesch. Schvedens). Līkloču linija zibins no¬ 
zīmē esot lietota ari Ķīnā un no tās esot cēlies pazīstāmais 





101. zīm. 102. zīm. 

Jostu raksti no Latgales. (Etn. muz.) Jostas raksts no Latgales. (Etn. muz.) 

meandrs. Latviešos meandrs nav sastopams un ari līkloču 
linijai rakstā ir tikai retumis zibins nozīme. Vairāk pazīstams 
ir šo līkloču liniju krustojums (krustus zibins) no kura 
ceļas latviešu uguns krusts, kā Pērkoņa atribūts. Ļoti labi šo 
attīstību rāda kāda emaljēta sakta Rīgas Domes muzejā (99. 
zīm.). Tur blakus zibins Ūnijas krustojumiem, redzāmas ari at 
sevišķas, nekrustotas zibins linijas. Tāds pat zibins liniju 



103. zīm. 104. zīm. 


Jostas raksts. (Etn. muz.) Prievites raksts. (Etn. muz.) 

krustojums redzāms turpat arī kādā citā rakstā no Mazsalacas 
(100 zīm.). 

Jau minēts, ka neviena cita tauta pasaulē nav centusies 
tik kupli izveidot pērkoņu .krustu un tik dažādi pielietot, kā 
latvieši. Tur kur technisku apstākļu dēļ nav iespējams ievie¬ 
tot izrotājamā priekšmetā veselu krustu, tur to nekautrējās 
saskaldīt vaj apgriest. Latviešu kompozicijā tā ir parasta lieta 
un tas tiek bieži vien darīts arī ar citiem elementiem (101. 



105. zim. 

Jostas raksts. (Etn. miiz.) 


106. zim. 

Vecvāzu ornamenta elements. 
(Pēc Saliņa.) 


zīm.). Šis paņēmiens visbiežāk sastopams jostu rakstos, kur 
platums ir norobežots. Šaīs jostās ievietotiem uguns krustiem 
malas neietilpst jostas platumā un tamdēļ paliek ^neuzrakstītas* 
(102., 103. zīm.). Tā rodās tā sauktais puskrusts, kurš at¬ 
tēlo tikai vienu uguns krusta šķērsi 104., 105. zīm.). Viņš 
noapaļots līdzinājās kādam svešam latviešu ornamentā caur 
lībiešiem iekļuvušam elementam, kura izcelšanās nezināma, bet 
kurš ir ļoti vecs un izplātīts vecvācu zvēru ornamentā (106. 
zīm.). Rupjākā izpildījumā tas sastopams lībju bronzās (107. 
zīm.) un kā raksts lībiešu apdzīvoto apgabalu audumos 
(108. zīm.). 



107. zīm. 

Bronzas rota no Lībju apgabala. 
(Dom. muz.) 


108. zīm. 

Prievītes raksts no jūrmales (Etn. muz.) 






















Bez puskrusta tiek lietots arī ceturksnis ševišķi šau¬ 
rās lietās, kā prievitēs un saitēs. 

Arķitekturā ugunskrustam japieskaita jumta „gaiļi M , kā 
(109 zīm.). Tur ļaudis tic, ka tie pasargājot 
iesperšanas un ugunsgrēka. Protams, tekto 
labad viens no krusta „kāšiem a tiek sagrūsts 
tomēr pats princips caur to necieš. Jaunākā 
dzīvu radību galvas, bet tomēr ne 
zaudētu savu pirmatnējo pamatu 


tos sauc Nīcā 
ēku no Pērkoņa 
niskās simetrijas 
uz pretējo pusi 
laikā šie gaiļi patiesi gūst 
tādā mērā, kā tie gluži 


(110. zīm.). 




Jumta gaiļi no Vērgales Elka mājām. 




'*-W- ■' 

XIII. 


īsos vārdos iepriekšējās lappusēs aplūkoti visi īpatnējie 
latviešu ornamenta elementi, citiem vārdiem, saskaitītas latviešu 
stila formelās robežas ārpus kompozicijas plašakā nozīmē. 
Raksta formelie elementi, kā redzāms, bez atlikuma klājas ar 
reliģiski - mitoloģisko senlatvieša pasaules uzskatu. Protams, 
ornamentā nav vietas tām daudzajām zemākām dievībām, 
kuras sauca par mātēm, kā krūmu māte, ceļu māte, mēslu 
māte un vēl daudz citas, un kuras nav pieskaitāmas dabas pa¬ 
rādībām. Ar šām zemākām dievībām uzturēja tīri saimnieciskās 
attiecības un neielaidās dziļās cermonijās. Nav ari tāpēc 
sagaidāmas viņu grafiskās zīmes latviešu ornamentā, kurš savā 
dziļākā būt/bā izpauž seno cēlo gaismas ticības sistēmu, kurai 
priekšgalā stāvējis vienīgs dievs-Debesu tēvs. To, ka šī 
reliģiskā sistēma tikusi vispār piekopta latviešu apdzīvotās 
zemēs, liecina, bez daudziem literariskiem pieminēkļiem, arī 
vēl tie elku kalni, kuri sastopāmi ikviena lielāka pilskalna 
tuvumā, un kuri, domājāms, lietoti ritualām vajadzībām. 

Protams; latviešu ornaments nav uzglabājies bez svešu 
stilu elementu piejaukuma. Taisni otrādi, viņš tur bieži vien 
ir tik stiprs, kā nezinātājam nākās dažreiz grūti izlobīt latviskās 
īpatnības. Tomēr nav mūsu nolūkos šai vietā daudzināt svešo 
stilu elementus un iespaidus. Tie viegli ieraugāmi ikvienam, 
kas kaut cik pazīst Eiropas stilus sākot ar 12. g. simteni. 
Varētu gan dažos vārdos aizrādīt uz kādiem jaunākiem 
elementiem latviešu ornamentā proti ozolu un liepu. 

Pagurstot senai ticībai zem kristīgās baznīcas spiediena, 
pamazām zaudēja savu nozīmi ar! senās grāfiskās zīmes, kuras 
noteica latviešu raksta saturu. Dzīvas palika tikai tās tradi- 
cijas, kuras kristīgā ticība neaizķēra tik dziļi, kā pārējās. Pie 
tādām pieskaitāmas jaunu ļaužu attiecības, precības un kazas. 
Latviešu mitoloģija min kā jaunavas totēmu liepu, bet jau- 
nēkļa ozolu. Sie totēmi tad ari sāk tiekties uz ornamenta 
pusi, kā elementi, kuri nav pazaudējuši savu saturu, kad citur 
jau tāds bij zudis vai ari padarīts mazvērtīgs. Šai apkārtnē 

sāk uzplaukt uz dzīvo māņu pamata ozola un 1 i e p a s la¬ 
pas stilizācijā. Tomēr, aiz tā iemesla, ka šie augi nesen 
tikai tiecās uz ornamentalo pusi, tad tie nav paspējuši pār¬ 
vērsties kādā vienkāršā grāfiskā zīmē, bet diezgan nojaužāmi 
atkārto dabas formu. Latviešu stila gultnē tā tomēr ielējās grūti. 

Liepas nozīmē parasti tiek lietota viņas sirds veidīgā 
lapa un tiek par sirdi ari saukta. To šuj karoga vai nēzdoga 
vidū bāliņam karā ejot, to redz uz jaunākām pūra lādēm kal¬ 
dinātu un izlietotu rotas lietās (111. zīm.), kā to rāda daudzi 
paraugi Rīgas Etnogrāfiskā muzejā. 

Ozola lapa sastopama sevišķi rotas lietās un vienā otrā 
gadījumā tā izveicīgi stilizēta (112. zim.). Vispār tomēr jāuz¬ 
sver, ka neraugoties uz savu Īso pagātni, ozols un liepa lat¬ 
viešu ornamentā ir ieguvis pietiekoši noteiktu izskatu. 

Bez tam, ir iemeslis latviešu rakstā meklēt pēc īpašuma 
zīmēm jeb birku zīmēm, jo tās ieņem redzāmu vietu dažu 
austrumu zemju cilšu audumos (Foelkersam. Orap. KOBpbi A3iH). 
Tomēr latviešu ornamentā tām ir tikai lokālā nozīme un nevar 
teikt, ka tās būtu kaut kur ieguvušas plašāku dekoratīvu lomu. 
Tās varētu gan dot vienu otru ierosinājumu nākotnē apstrā¬ 
dājot amatniecībā latviešu rakstu (113. zīm.), bet ar varu viņas 
iespiest latviešu ornamentā nav iemeslu, jo latviešu ornaments 
jau tā ir bagāts elementiem. 



Dzintara rota. (Etn. muz.) Pakars no sudraba saktas. (Etn. muz.) 



113. zīm. 

Māju zīmes. (Etn. muz.) 

XIV. 


Blakus grāfiskiem stila elementiem ar! krāsa jeb zieds 
uzskatama kā stilu noteicošs faktors* Zināma krāsu izvēle 
priekšmetu dekorēšanā pastāv ikvienā tautā un stilā. Vistīrāko 
latviešu rakstu var padarīt nepazistāmu, ja to izpilda nelat¬ 
viskās krāsās, un šeit krāsas nozīme stila jautājumā top sevišķi 
nopietna. 

Gluži tāpat, ka latviešu raksta stilistiskos elementus no¬ 
teica senais debesu jeb gaismas kults, tāpat tas noteic ari 
raksta krāsainos elementus. Raksturīga ir gaismas kultam uz¬ 
ticīgā rakstītāja izvāirlšanās no tumsas t. i. tumšām vai 
melnām krāsām. Turpretī visi dekorativie sapņojumi tiecas 
pretī gaišām, saulainām krāsām. 

Visizplātitākā krāsa, ku?a tiek ņemta kā priekšmeta pa¬ 
mats vai fons ir — b a 11 s. Ne velti sveštautieši jau no sen lai¬ 
kiem iesaukuši latviešu apgabalus par Baltenland, Baltiju u. c., 
balstot šo nosaukumu uz iedzīvotāju baltājiem apģērbiem. 

Ieskatoties tautas gara mantās, ari tur tiek daudzkārt mi¬ 
nēta balta krāsa, kā visie nīļotākā. Balta tērpjās tautu meita 
segdama baltas sagšas audama baltas kājas un vilkdama baltu 
kreklu. 

Balta eimu, balta teku 
Kā saulīte vizēdama. 4499. 

Lai balta ģērbtos, jāaudzina baltas aitas. To panāk da¬ 
žādiem lldzēkliem, kaut vai ar dziedāšanu. 

Dziedi, dziedi, ganu meita, 

Lai aug baltas avitiņas; 

Ja tu labi nedziedāsi, 

Tad augs rudas, r puspelēkas. 29080. 

Ganos šo balto idili kopā ar baltām dziesmām ictura 
visās lietās : 

Balts sunītis, balta kaza, 

Balta pate ganu meita 29462. 

Baltām tautu meitām reti kad spēj garām paiet pre¬ 
cinieki : 

Dzeltēn’ ir mieža druva 
Balta miežu plāvējiņa. 

Tā man tika, to vedīšu 
Baltajam bāliņam. 27965. 

Bāliņam tiek dots balts kreklis un baltas biksas (286119), 
bet bāliņš, savukārt dāvina tautu meitām vajadzīgos baltos 
priekšmetus, kā galdus, vāceles u. c. 

Balta eimu, balta teku 
Brālītim sienu grābt; 

Patais man\ bālēniņ 

Baltu koka grābeklīti. 28593. 

Ari pelēks ir iecienīta uzvalka krāsa, ku^a puišiem noder 
meitas zogot gan pielāgojoties apkārtnei: 

Pirc man, tēvis sirmu zirgu. 

Pirc pelēku mētelīti 

Kā es varu bildināt 

Kā pelēkis vanadziņš. 13486. 

Es to daudzi nebēdāju, 

Kad pelēka diena ausa: 

Jūdz pelēku kumeliņu, 

"Sedz pelēku mētelīti. 29740. 

Ikdienas balts kreklis 
Pelēki lindraki 
Rakstītas zeķītes 
Kurpītes kājā. 13645. 

Dārgs apģērba gabals ir balts kazu kažoks. 

Kas citiem kaites bija 
Kā man kazu kažociņš 
Man pašam kazas auga. 

Vilciņš ādu ģērmanlts. 20446. 

Kas tai kazu kažokā 

Ka tik dārgi jāmaksā? 14740. 

Baltu vai peleku kā pamatkrāsu izraksta visbiežāk ar 
sarkanu, dzeltēnu, zaļu un zilu. Sarkanas tiek austas jostas un 
darināti vainaki: 

Vēl sārtāks vainaciņš, 

Vēl baltākas villainltes. 45213. 

Es cimdiņa neadīju, 
bez dzelt ēna dzīpariņa: 

Atjās mans arājiņš 
dzelteniem matiņiem. 

Es pūriņu pielocīju 

Zaļu vāpi (krasu) vāpēdama. 76142. 


Krāsas ieguva no stādiem, zilu no mēlēm, sarkanu no 
mārenēm, bet dzeltēnu no dzeltēm. 


Līča meita gauži raud 
No līčiem aizvedot 
Ne vairs bija līča dzeltas 
Līča sārtās maraniņas. 22357. 


Brūna krāsa, brūni brunči un brūni svārki ir 
aizņemti no vācu kungu modēir, ari viņu izskats ir citāds: 


Brūni brunči zemi slauka. 18789. 

Kuri vēji atpūtuši 
No vāczemes bāleniņu? 

Līdz ceļiem brūni svārki 
Da zemei zobentiņš. 20490. 




Melna krāsa tiek pierakstīta igauņiem vai vāciešiem un 
latvieši bieži vien pret to izturās zobgalīgi un pat naidīgi. * 



Nepieder, nepieder 
Arajam klibojot; 
Vāciešam, tam pieder 


Pie melna mētelīša. 28266. 

Ej, igauni, auzas sēt 
Nu dzied tava lakstīgala 
Melna pati balti spārni (žagata) 
Tā igauņu lakstīgala. 28161. 



Aizej, lietiņ, rūkdams kaukdams 
Uz tiem melniem igauņiem; 
Atnāc, saulīt; līgodama, 

Uz tiem baltiem latviešiem ; 
Igauņiem melnas drēbes 
Tiem lietiņa vajadzēja; 
Latviešiem baltas drēbes, 

Tiem lietiņa nevajaga. 2851, 

Par krāsu savstarpējo kompozīciju nāksies runāt latviešu 
ornamentikas otrajā daļā. Šeit tikai pieminams, ka baltā lat¬ 
vieša iespaids sniedzās tāļu iekšā kaimiņtautās, kā igauņos (ap 
Tarvasti, tā sauktie baltie igauņi), tā krievos (baltkreevi). Ari 
leiši pārvēršās, kad viņos ieplūst no zemgales novadiem izejo¬ 
šie varoņi Tērvetei krītot. 

